
SASTAVLJANJE KONSTRUKCIJA OD KRATKIH KOMADA 


Prof. ing. Kruno Tonković, Zagreb 


U ovom je sastavku prikazan način sastavljanja 
rasponskih konstrukcija od kratkih komada sa »su- 
him« nastavkom na rasponu nosivih montažnih 
konstrukcija od armiranog betona. 

Problem je od kratkih komada sastaviti nosive 
masivne konstrukcije većih raspona, opterećene 
pretežno na savijanje, bez poduzimanja specijalnih 
mjera, kao što je to prednapinjanje, vezanje arma- 
ture, zalij evanje pojedinih sektora na samom mje- 
stu i tome slično. 

Težnja je ovoga rada da otvori perspektive za 
izvedbu konstrukcija od armiranog betona bez upo- 
trebe oplata na mjestu gradnje, jednostavnom 
montažom, kao što se radi s drvenim i čeličnim 
konstrukcijama. 


Odavno je poznato da od relativno vrlo malenih 
komada možemo sastaviti masivne nosive kon- 
strukcije velikih raspona. Međutim, to možemo 
učiniti samo sa sistemima u kojima se pretežno 
javlja pritisak. Zidani svodovi klasičan su primjer 
takvih rasponskih konstrukcija .Izravni način pre- 
nosa sila preko čeonih ploha komada je rješenje 
kojemu nema prigovora. 

Drukčije oklonosti postoje kod nosača optere- 
ćenih pretežno na savijanje. Sastavak komada na 
sučeljak — čelom u čelo — u tradicionalnom načinu 
građenja nije donio besprijekornih rezultata. 

Pokušao sam ovdje dati smjernice za rješenje tog 
problema pomoću bočnog sastavka. Osnovni 
je pri tome princip, da elementi jednog dijela raspo- 
na nisu stavljeni u istu ravninu s elementima dru- 
gog dijela raspona nego stoje u paralelnim ravni- 
nama, pa se na mjestu nastavka priljubljuju jedni 
uz druge. Karakteristično je pri tom da krajeve ele- 
menata možemo preklopiti na bilo kako dugom 
potezu i tako stvoriti dovoljno mjesta za preuzima- 
nje momenata savijanja preko vodoravnih ploha. 

U izloženim primjerima prenos sila je ostvaren 
preko bočnih strana elemenata, bolje rečeno, bočno 
od osi presjeka elementa koji se spaja. 

Nedostatak je takva spajanja povećanje duljine 
elemenata, koje nastaje uslijed prehvatanja. Time 
se povećava težina konstrukcije i potrebna količina 
materijala. No činjenica je, da i tako obično izvo- 
dimo nosače ili njihove elemente po čitavoj duljini 
jednakog presjeka, a dimenzije presjeka ustano- 
vljujemo prema lokalnim potrebama bilo na mjestu 
sastavaka (neto presjeci), bilo prema maksimalnom 
momentu savijanja. Pri bočnom spajanju možemo 


izbjeći povećanje mrtvog tereta nosača, koje inače 
postoji uslijed razlike neto i bruto presjeka. U 
bočnim pak nastavcima postoji samo lokalno ode- 
bljanje, dakle, i lokalno oteščanje konstrukcije. 

Uz to, pri tom nastavljanju postoji specifična 
mogućnost variranja višedijelnosti poprečnog pre- 
sjeka nosača umjesto uobičajene konstantne raščla- 
njenosti nosača duž čitava raspona. Na mjestu na- 
stavka možemo spajati n-dijelni profil s jedne 
strane sa (n + l)-dijelnim profilom s druge strane. 
To je podesno, jer možemo na predjelima većih 
momenata savijanja u presjeku predvidjeti (n + 1) 
nosač, a na ostalim predjelima, gdje su momenti 
savijanja manji, postojat će samo n nosača. Na 
taj će se način i moći na prikladnoj dispoziciji 
izraditi konstrukcije od jednakih elemenata. 

Na mjestu nastavljanja kraj svakog elementa, 
koji nailazi s n-dijelne dispozicije presjeka ulazi 
između dva elemnta na (n + l)-dijelnoj dispoziciji. 
Krajevi se elemenata međusobno preklapaju, a du- 
ljina prehvatanja može biti usklađena s tipom no- 
sača, rasponom i opterećenjem konstrukcije. Veli- 
čina nastavka na taj način nije usko vezana s visi- 
nom nosača, jer se raspolaže novom promjenljivom 
dimenzijom nastavka — njegovom duljinom. Pre- 
ma tome, sile koje možemo preuzimati na mjestu 
nastavka nemaju unaprijed — samom visinom no- 
sača — definiran razmak. Kako krak možemo pro- 
izvoljno mijenjati, moći ćemo na mjestu nastavka 
preuzimati bilo kakve momente savijanja. 

U slijedećim stavkama prikazani su različni ti- 
povi nastavaka i konstrukcije koje se mogu pomoću 
njih izraditi. 

Nosači cjevastog presjeka 


Na nosaču od elemenata cjevastog oblika imat 
ćemo obični »teleskopski« nastavak. Uzmemo dva 
elementa cjevastog oblika takva da je vanjski pro- 
mjer jednog elmenta na jednak unutarnjem pro- 
mjeru drugog elementa, pa dva takva elementa 
nastavimo tako da ih uturimo jedan u drugi i polo- 
žimo ih na dva ležaja. Oni će tada činiti stabilni 



Skica 1: Sastavljeni cjevasti nosač (shema) 

statički sistem, podoban da kao gredni nosač nosi 
opterećenje. Uzmimo da je to opterećenje neki kon- 
centrirani teret P. 

. Nosivost tog nosača bit će definirana: 

1. Nosivošću presjeka jednog i drugog elementa, 
kao da se radi o monolitnom nosaču, koju možemo 
ustanoviti na poznati način putem momenata savi- 
janja i momenata otpora. 

Za proračun napona potrebni momenti otpora 
W n na elementu (1) bit će definirani sa D 1 i d x . . . 
na elementu (2) sa D 2 i d 2 , a na srednjem dijelu 
gdje se elementi prehvaćaju može se, prema prili- 
kama, računati i sa W 3 koji definiraju D 2 i d x . 

2. Nosivošću elemenata na unutarnji poprečni 
momenat, koji nastaje od toga što elemenat (1) 
nastoji rastrgati elemenat (2) (nosivost nastavka). 

Ako odaberemo za krak unutarnjeg momenta 
neku duljinu 2 k, moći ćemo naći veličinu poprečne 
sile nastavka za koju treba ispitati dimenzije ele- 
menata, odnosno njegovu armaturu. Ta će sila dje- 
lovati na mjestu dodira elemenata. U ovom slučaju 
to će biti: 

na lijevoj strani sastavka ... na gornjoj polovini 
elementa, 

na desnoj strani sastavka ... na donjoj polovini 
elementa. 

U svakom stvarnom slučaju sila neće djelovati 
u jednoj, matematskoj točci, nego na nekoj površini 
F s . Potrebnu veličinu te površine odredit ćemo 
prema poznatoj sili u nastavku i poznatom dopu- 
štenom naponu na dotičnoj površini betona (near- 
miranoj). 

- 6 -^ 00 — * 

e/e/nenf cAtć>/// č/ff/nen/ tonj/ c/eS//' 

A:os>ces?/r/re7s?/ psenos raspros/r// prenos 

Skica 2: Opterećenja elemenata u pojedinim 
presjecima 

U poprečnom presjeku sila će se prenositi s ele- 
menta na elemenat više ili manje rasprostrto. Gor- 
nja i donja sila ne djeluju u istom vertikalnom 
presjeku nosača nego na razmaku 2k. 

Da li će se sile prenositi preko neke manje 
plohe F s ili pak po čitavom obodu, ovisi o kon- 
struktivnom i izvedbenom rješenju detalja sastav- 
ka, ali ako i osiguramo rasprostrti prenos sila, 
neriješeno je pitanje u kojoj će mjeri biti ujedna- 
čen intenzitet pritiska. Na to nam pitanje mogu 
dati odgovor rezultati pokusa na modelima. Isto 
tako trebamo znati koliko intenzivno možemo opte- 
retiti armirani beton na stanovitoj lokalnoj površini 
njegove nearmirane plohe, no i to su sve okolnosti 
na koje nailazimo i kod drugih konstrukcija. 

3. Pojedine elemente možemo dimenzionirati 
provjeravanjem na individualno savijanje (vidi 
skicu 3). 

Pri provjeravanju treba razlikovati rješenja 
koja nemaju u sastavku trn od onih koja imaju 
materijalni zglob oko kojeg će se elementi stvarno 
zaokretati. 


U svakom slučaju potrebno je elemente pro- 
vjeriti na raskid. Tu je problem kako da se odredi 
sudjelujuća širina na koju se odnosi opterećenje 
tog karaktera, ali to je problem s kojim se i inače 
susrećemo kod nosivih konstrukcija. 

Čvrstoću elemenata možemo u tom smislu po- 
većati, ako u njima predvidimo dijafragme. 

Skica 3: Momenti savijanja i poprečne sile elemenata 
sastavljenog nosača 


Ako predpostavimo da nastavak ne će imati 
obrtne točke oko koje bi se elementi zaokretali 
kao oko materijalne osi, nego je rad elemenata 
sasvim slobodan, tada možemo sistem nosača pro- 
matrati prema skici 3. 

U proračunima treba paziti na to da će, d o d u- 
še, momenti savijanja pojedinih ele- 
menata biti manji od sumarnih, jer 
je suma tih momenata jednaka uku- 
pnim momentima monolitnog nosa- 
ča, ali će, prema prilikama, poprečne 
sile za sastavljeni nosač biti i znat- 
no veće od onih za cjeloviti nosač. 

Međutim, nosači cjevastog oblika redovito nisu 
prikladni za rasponske konstrukcije i navodimo ih 
ovdje na prvom mjestu zbog postepenog ulaženja 
u problematiku takvih sastavljenih konstrukcija. 

Na skici 4. prikazane su razne uzdužne dispozi- 
cije prikladne za taj tip nosača. Među njima se 
očito ističe kontinuirani, odnosno cantilever nosač 
sa znatnim mogućnostima primjene takvih kom- 
pozicija. 

Nosači četvrtastog presjeka 

Umjesto cjevastog profila elemenata možemo 
predvidjeti elemente šupljeg četvrtastog presjeka. 
Bitnih razlika između ta dva tipa profila nema. Za 
četvrtasti oblik jednostavniji je proračun popreč- 

nog presjeka na mjestu gdje djeluje poprečna sila 
sastavka, koja nastaje od preuzimanja momenta u 
sastavku, a lakše je konstruktivno riješiti i detalj 
stvarne osovine u sastavku. 

Skica 4: Sheme različitih uzdužnih dispozicija cjevastih 
nosača 


Na skici 5. vidimo poprečne presjeke nosača 
četvrtastog presjeka. 

Što se tiče uzdužne dispozicije ovih nosača i 
promjene jakosti poprečnog presjeka, vrijedi sve 
što je navedeno za nosače cjevastog presjeka. 

Skica 5: Presjeci četvrtastog oblika 


Kod ovih tipova nosača nema razlika u više- 
dijelnosti konstrukcije po poprečnoj dispoziciji, kao 
što je prije općenito spomenuto, ali ovdje je s jedne 
strane sastavka nosač većeg presjeka nego s druge 
strane, a to je ono što je primarno za odabiranje 
prikladne uzdužne dispozicije nosača. 

Kod nosača sastavljenih od dva ili više jednakih 
elemenata, spojenih pomoću umetka može se ume- 
tak fiksirati predviđanjem dijafragma, prstenastih 
odebljanja ili na neki drugi način. 

Nosači I-profilnog presjeka 

Ako elementima nosača dademo u presjeku 
oblik I-profila otvorit će se veće mogućnosti kom- 
binacija u pogledu tipova nastavaka, a prema tome 
i u pogledu sastavljanja konstrukcija u njihovoj 
poprečnoj dispoziciji. 

Kod konstrukcija sastavljenih od I-profilnih 
elemenata mogu se sastavci riješiti na razne načine. 



Skica 6: Neki oblici presjeka elemenata i rješenja 
nastavka četvrtastog tipa 

1. Nastavak cjevastog tipa 
Promotrimo najprije slučaj koji u biti odgovara 

nosaču šupljeg četvrtastog profila. Nosač se sastoji 
od dvije vrsti elemenata. Mjesto I-profila bit će 
možda podesno da se za drugi elemenat odabere 
obični četvrtasti ili pak kompliciraniji debeli 
I-profilni, a možda i šuplji četvrtasti profil. Kon- 
strukeja se može riješiti u nastavku i s umetkom, 
tada će nosač biti sastavljen od jednakih elemenata 
(v. skicu 6). Konstruktivno je takav slučaj jedno- 
stavniji, ali ne štedi materijal i težinu na mjestima 
gdje ekstremnog profila ne treba. 

2. Nastavak pomoću bradavica 
Drugi je tip nastavka spoj pomoću »bradavica«. 

Taj se način sastavljanja može uspješno primijeniti 
na nosačima izrazitog I-profila. 

Na mjestu nastavka izvedu se na hrptu nosača 
»bradavice«, tako da spoj ima oblik križnog veza 
drvenih konstrukcija (na primjer, na spoju naglav- 
nice sa sedlima ili s glavnim gredama). 

Konstrukcija takva sastavka odlikuje se time 
da se elementi na mjestu nastavka toliko među- 
sobno prehvataju, da se sa svoje obratne strane 
pritišću o slijedeći elemenat. Aktivna ploha spoja 
nije dakle krajnji presjek elemenata ili jednog 
njegovog dijela nego je to, stvarno, početak bra- 
davice. Ta oklonost i daje nastavku njegov osebujni 
oblik (vidi skicu 7). 

Koliko je taj način po svojim rezultatima eko- 
nomičan, mogu odgovoriti pokusi, koje bi trebalo 
provesti. Ipak, treba navesti da se način proračuna 
ne razlikuje od ostalih proračunavanja armiranih 
betonskih konstrukcija. 

Iz poznatih unutarnjih sila Q i M, koje dobiva- 
mo proračunom na uobičajeni način kao da se radi 
o monolitnom nosaču, možemo naći veličine unu- 
tarnjih sila u sastavku i provjeriti za dimenzioni- 
ranje mjerodavna naprezanja uz pretpostavku da 
se sile prenose preko vertikalnih ili preko horizon- 
talnih ploha u nastavku. 

Ovaj tip nastavka podesan je kad treba preuzeti 
samo pozitivne ili samo negativne momente savi- 
janja, odnosno, kad su jedni od njih znatno manji, 
do beznačajni. Polja bradavica na elementu treba 
odabrati prema smislu okretanja momenta. 

Izbočine — bradavice — ovdje su tako projek- 
tirane da se međusobno po širini preklapaju na 
čitavoj širini razmaka nosača umanjenoj za deblji- 
nu hrpta. 

Kao ležaj nije potrebno — u normalnom slučaju 
— osigurati prenos sila na čitavim aktivnim plo- 
hama nego tek na nekoj manjoj površini. Toga radi 
imamo donekle u ruci i povećanje kraka sila od 
momenta u vertikalnom ili horizontalnom smjeru. 

Za prenošenje pozitivnih i negativnih mome- 
nata, ako se pojavljuju jedni i drugi na tom mjestu 
u nosaču, treba osigurati prenos sila na sve četiri 
plohe, označene sa: ab, bc, de, ef. U prikazanom 
nastavku bit će pri pojavi momenta jednog smisla 
aktivne plohe ab i de, a pri pojavi momenta dru- 
gog smisla bit će aktivne plohe bc i ef. 

Ukoliko se, međutim, u nosaču ne mogu pojaviti 
momenti protivnog predznaka, nije potrebno da 
obje plohe budu izvedene kao aktivne. U tom slu- 
čaju možemo čak odustati od naročitog armiranja 
po vertikalnom, odnosno po jednom od smjerova, 
te odabrati za prenos sila samo jedan smjer, a to 
je mnogo povoljnije. 

U slučaju prenosa sila po horizontalnoj ravnini 
sastavka treba predvidjeti u armiranom betonu 
dovoljno jake vilice, koje će spriječiti da se pojasi 
ne raščepe, a hrptovi ne popucaju. 

Količinu vertikalne armature možemo proraču- 
nati za silu Z. 

Za prenos poprečnih sila može se izvesti u sre- 
dini sastavka naročit ležaj. To svakako treba uči- 
niti ako se pri pojavi momenata samo jednog smisla 
prenose sile preko vertikalnih ploha. 

Ovaj tip sastavka naročito je podesan za kon- 
tinuirane nosače bez zglobova ili sa zglobovima, 
stoga je na skici 8 dan primjer rješenja zgloba u 


cantilever nosaču koji se može u nosaču izvesti na 
istom principu kao i u slučaju krutog nastavka, 
tj. bočnim spajanjem elemenata. 



Skica 8: Primjer rješenja zgloba 


3. Zubati nastavak 

Iz dosadašnjih izlaganja moglo bi se, možda, 
zaključiti da je ovaj način sastavljanja konstruk- 
cija od kratkih komada podesan samo za gredne 
nosače. Međutim, dosad su tretirani samo takvi no- 
sači s razloga što je preuzimanje momenata savi- 
janja, ako su oni pretežni faktor pri dimenzionira- 
nju, najveća poteškoća. Preuzimanje uzdužnih tlač- 
nih sila, koje susrećemo kod lučnih nosača, nije 
posebno interesantno, taj je problem besprijekorno 
riješen, već za slučaj »prastare« konstrukcije 
svoda. 

Promotrit ćemo jedan tip nastavka koji je po- 
desan za konstrukcije s malenim poprečnim silama. 



x. i ' r 

Skica 9: Zubati nastavak 

Kod takva nastavka sile se prenose preko boč- 
nih strana pojasa presjeka. Pojasi su u tu svrhu 
proviđeni zupcima, koji ulaze jedan među drugi. 

Da bi se aktivne plohe sastavka mogle bolje 
međusobno priljubiti, zupcima je dan trapezast 
oblik u tlocrtu. 

Nastavak koji je prikazan na skici 9. sposoban 
je da jednako preuzme pozitivne ili negativne mo- 
mente savijanja. Osim toga, ovaj je sastavak po- 
desan za preuzimanje vlačnih uzdužnih sila u kon- 
strukciji. 

U nastavku je predviđeno 8 aktivnih ploha u 
svakom slučaju opterećenja. 

Za preuzimanje poprečnih sila u sastavku, koje 
su malene u dotičnim tipovima konstrukcija, pred- 
viđena su poprečna rebra — ukrućenja — na kra- 
jevima nosača, koja drže elemente zajedno u ver- 
tikalnom smjeru. 

Poprečno rebro — ukrućenje — dimenzioniramo 
za poprečnu silu Q na uobičajeni način. 

4. Rebričasti nastavak 
Na skici 10 prikazan je još jedan tip nastavka. 



Skica 10: Rebričasti nastavak 


U biti je taj sastavak jednak sastavcima preko bra- 
davica, a dan je samo kao primjer daljnjih moguć- 
nosti u variranju principa bočnog spajanja eleme- 
nata, koje ovdje nisu iscrpene. 

Uzdužne dispozicije 

Ovdje izneseni nastavci dani su neovisno o tipu 
konstrukcije kao takvom, ali ih treba povezati 
s rješenjima konstrukcije po njezinoj uzdužnoj dis- 
poziciji, koja je kod ovih sastavaka nerazdvojno 
povezana s poprečnom dispozicijom. 

Dosad je bilo uglavnom govora o nosačima na 
dva ležaja i o jednostavnim konstrukcijama lučnih 


nosača. Međutim, o slobodnim nosačima vrijedi 
govoriti samo kao o principijelnim mogućnostima, 
naročito o dvodijelnom nosaču, koji — ako nije 
riješen s umetkom — jedva da dolazi u obzir za 
praktičnu primjenu. 

Na skici 11. dane su sheme raznih sistema no- 
sača na koje se mogu prikladno primijeniti mon- 
tažni sastavci. Na pr. kod kontinuiranog nosača 
sa zglobovima ili bez njih, jer prikazani tipovi na- 
stavaka mogu preuzimati pozitivne i negativne 
momente savijanja. Elemente možemo nastaviti u 
polju bez zglobova, pa tako projektirati konstruk- 
cije u kojima će svi elementi biti jednako ili ne- 
jednako dugi. Prednosti kontinuiranih i cantilever 
nosača mogu tako biti iskorištene i kod montažnih 
konstrukcija. U montažnim konstrukcijama je pri- 
mjenu tih sistema priječila upravo velika duljina 
elemenata koje je trebalo imati na rasponu bez 
zglobova. 

Osim toga postoji mogućnost izrade montažnih 
svodova od kratkih komada, zatim kombinirani 
sistem krute grede ojačane gipkim lukom i si. Mo- 
gućnosti kombinacija treba zajednički razmatrati 
i s prikladnim načinom montiran ja elemenata u 
konstrukciju. 

Za ilustraciju dajemo prikaz dviju konstrukcija 
koje rezultiraju iz konstruktivnog rješenje detalja 
sastavka. 

1. Cantilever nosač 

Skica 11: Primjeri uzdužnih dispozicija 


Na primjeru koji je prikazan na skici 12. vidimo 
cantilever nosač jednog mosta sastavljen preko ras- 
pona od 24 m s elementima dugim 14 m. Uzdužna 
je dispozicija mosta 18 + 24 + 24 + 24 + 18. Svi 
su elementi jednako dugi i jednakog osnovnog po- 
prečnog presjeka te se mogu izliti i u jednom 
kalupu. 

Elementi su u poprečnoj dispoziciji tako smje- 
šteni, da oni elementi koji leže u sredini raspona 
ulaze između elemenata koji leže preko oslonaca. 
Na taj način imamo na predjelu najvećih momenata 
savijanja veći broj glavnih nosača nego u poljima 
gdje su ti momenti manji. 

U detaljima elementi se međusobno ipak razli- 
kuju, već prema tome da li je na njihovim kraje- 
vima predviđen zglob ili kruti nastavak te da li 
imamo samo jednostrano ili obostrano dijelove za 
nastavljanje i rebra ukrućenja. Ta se potreba može 
riješiti dodacima određenog oblika na osnovni 
kalup. 

U konstrukciji je primijenjen nastavak s brada- 
vicama, koji je podesan za izradu poluzglobova. 

2. Montažni svodovi 

U projektu prikazanom na skici 13. vidimo mo- 
gućnost primjene za konstrukciju krovišta hale 
raspona 28 metara. I ovdje je duljina montažnih 
elemenata smanjena na otprilike trećinu raspona, 
a težina pojedinog elementa manja je od 2000 kg. 

Konstrukcija se sastoji od raznih gotovih eleme- 
nata, to su: tjemeni elementi svoda, krajnji ele- 
menti svoda, grede pri peti svoda, naglavci grede 
pri peti, betonski crijep. 


66 


Tonković: Sastavljanje konstrukcija od kratkih komada 


GRAĐEVINAR 



Konstrukcije su izrađene od elemenata sasta- 
vljenih na zubati nastavak. Podesne su za kon- 
strukcije prostornoga tipa. Bočnim, naime, spaja- 
njem elemenata istodobno se uspostavlja prostorna 
povezanost pojedinih elemenata u cjelinu, pa mo- 
žemo, naročito kod konstrukcija koje su opterećene 
razmjerno velikim koncentriranim teretima, isko- 
ristiti postojanje takve prostorne povezanosti za 
rasteretno djelovanje u konstrukciji. 

Prostor između elemenata pri tjemenu pokriven 
je betonskim crij epovima kojima se, po potrebi, 
može dati i takav oblik da se omogući ventiliranje. 
Isti takav prostor na bokovima svoda pokriven je 
staklom. 

Za vrijeme montiranja povezuju se elementi 
međusobno montažnim vijcima. 

Zaključno 

Činjenica je da prikazane konstrukcije zahtije- 
vaju precizan i brižan način izrade elemenata. 
Glavni problem izvedbe leži u točnosti oblika na- 
stavaka. Inače su pojedini elementi dovoljno lagani 
da se mogu ugrađivati običnim dizalicama, na je- 
dnak način kao čelične konstrukcije. Težina ele- 
menata ne treba biti ni veća od težine montažnih 
komada u običnim čeličnim konstrukcijama sred- 
njih raspona. 


Elemente treba izrađivati u limenim kalupima 
ili pomoću patrica i matrica. Ponajprije se izrade 
drveni modeli — patrice — koji se, zatim, ubeto- 
niraju te se betonski odljevi upotrebljavaju kao 
kalupi za lijevanje elemenata. Na taj način možemo 
osigurati da su svi elementi posve jednaki i točno 
onog oblika koji je projektom predviđen. 

Drugi je način da ponajprije izradimo betonsku 
podlogu te na nju stavimo kalupe sastavljene od 
dva dijela, koji se mogu razmaknuti za pola širine 
nosača u stranu. Na taj će način također svi ele- 
menti biti jednaki, ako je kalup solidno izrađen. 
Taj je postupak prikladan za nastavke pomoću 
bradavica, te zubate i rebričaste nastavke. 

Nije svrha ove rasprave, da iznađe sve moguće 
varijante sastavljanja konstrukcije od kratkih ko- 
mada, i da dade gotove recepte za rješenje poje- 
dinih problema koji se u konstrukcijama javljaju 
općenito ili ovdje specijalno, nego da otvori pogled 
u mogućnosti koje postoje u slučaju da od čeonog 
sastavka prijeđeno na bočni nastavak, na tip tele- 
skopskih nastavaka ili na koji sličan tip nastavaka. 
Interesantno je da primjena ovih nastavaka povlači 
za sobom i pojavu novih konstrukcija, i to ne samo 
u konstruktivnom pogledu nego i u interpretaciji 
sistema nosača. 

Podaci, koji su sprijeda navedeni obuhvatili su 
stanovite probleme montažnih masivnih konstruk- 
cija. Pri tome je interesantno ustanoviti da je po- 
trebno istodobno rješavati ne samo način sastavlja- 
nja elemenata u konstrukciju nego i mogućnosti 
komponiranja konstrukcija u uzdužnom i popreč- 
nom smjeru. 





Skica 13: Primjer hale s montažnim svođenim 
krovištem 


Nadalje , unutarnje sile u elementima ovih mon- 
tažnih konstrukcija nisu samo one koje možemo 
dobiti proračunom osnovnog nekog statičkog siste- 
ma, one mogu, uslijed načina sastavljanja, biti na 
stanovitim mjestima i znatno veće od onih koje 
daju rezultati promatranja čitavog nosača. 

Usto treba istaknuti usku povezanost višedjel- 
nosti, promjene unutarnjih sila duž raspona, sasta- 
vaka elemenata i mogućnost iskorištenja lokalne 
udvostručenosti profila. 

(Sva prava pridržana.) 


SADRŽAJ 

U raspravi su prikazane nove mogućnosti montaž- 
nih konstrukcija sastavljenih od elemenata koji su 
kraći od raspona. 

Sastavci elemenata na rasponima mogu se izvesti 
uz minimalno zalije van je cementnim mortom, a prema 
prilikama i kao »suhi« sastavci. 

Nastavljanje je dano pomoću bočnog spajanja ele- 
menata. Pri tom u pojedinim dijelovima konstrukcija 
ima raspon različit broj elemenata u presjeku. 

Predlaže se da se takvi sastavci i poprečne dispozi- 
cije u kojima broj montažnih elemenata nije konstantan 
kombiniranju s podesnim uzdužnim dispozicijama kon- 
strukcije i prikladnim statičkim sistemima nosača. 

Dana su i dva konkretna primjera za izvedbu takvih - 
konstrukcija i to: za cestovni most raspona n X 24 m 
i za industrijsku halu široku 28 m. 

RESUME 

Le traite donne de nouvelles possibilites pour des 
constructions en beton prefabriques. Le sujet comporte 
des constructions composees d’elements plus courts que 
la longueur de l’ouverture. 

La liaison des elements sur l’ouverture peut etre 
effectuee avec application d’une quantite minimale du 
mortier ciment, en certains cas en liaison tout a fait 
>seche‘. 

Les problemes de successions sont resolus a l’aide 
des combinations laterales des elements. En ce cas le 
nombre des elements dans le sens transversal est 
different pour certains parties de la disposition longi- 
tudinale. 

On propose de combiner les dispositions transver- 
sales et longitudinales avec des systemes statiques pour 
obtenir des constructions plus convenables pour l’exe- 
cution au chantier et pour le batiment đefinitif. 

Le traite contient deux exemples concrets d’appli- 
cation de telles constructions. Ce sont: un pont-route 
de 24 m d’ouverture, une halle industrielle avec 28 m 
de la portee. 

ZUSAMMENFASSUNG 

In der Abhandlung sind neue Moglichkeiten fur die 
Ausfiihrung vorfabrizierter massiver Konstruktionen 
dargestellt. Es handelt sich um Konstruktionen zusam- 
mengestellt aus Elementen, die kiirzer sind als einzelne 
Spannweiten. 

Die Verbundstellen innerhalb der Spannweiten 
konnen mit minimalen Einguss von Zementmortel, in 
gewissen Fallen auch als »trockene« Verbindugen aus- 
gefiihrt werđen. 

Das Problem des Zusammenfugens ist mit Hilfe von 
seitlichen Verbindungen gelost. Dabei ist die Zahl der 
Elemente im Querschnitt der Konstruktion in einzelnen 
Teilen der Spannweiten verschieden. 

Es wird vorgeschlagen solche Verbindugen und 
Querschnittsdispositionen, bei welchen die Zahl der 
vorfabrizierten Elemente nicht konstant ist, mit ent- 
sprechenden Langsschnittdispositionen der Konstru- 
ktion und geeigneten statischen Systemen der Trager 
zu kombinieren. 

Es sind auch zwei konkrete Beispiele fur die Aus- 
fiihrung solcher Konstruktionen dargestellt, und zwar 
fur eine Strassenbriicke mit 24 m Lichtweite und fur 
eine Industriehalle mit 28 m Offnung. 

ŠTA JE UVJETOVALO UREĐENJE ZAŠTITNOG PODRUČJA 
VODOVODA U MARTINŠĆICI OPĆINE SUŠAK 

Ing. Lujo Rac, Rijeka 


Iz prijedloga generalnog urbanističkog plana 
grada Rijeke, koji je 19. siječnja o. g. javno izložen, 
razabire se da je predjel Martinšćice zacrtan kao 
rekreaciona zona u nacrtu koji prikazuje usklađene 
zone stanovanja, rada i odmora; u nacrtu koji pri- 
kazuje neusklađene funkcije zona zacrtan je isti 
predjel kao industrijska zona. 

Nadalje se može vidjeti situacija kanalizacija 
grada Rijeke, u kojoj se zahvaćaju svi direktni 
ulazi postojeće kanalizacije otpadnih voda u more 
i odvode longitudinalnim kanalom u uređaje za 
pročišćavanje vode prije puštanja u more, sve ovo 
zato da se more u luci i ispred grada privede opti- 
malnim higijenskim zahtjevima. 


Postavljeni prijedlog o stvaranju rekreacije u 
području Martinšćice ne samo da udovoljava svima 
postavljenim uslovima već nadopunjuje postojeće 
zaštitno područje vodovoda, dok se za stvaranje 
industrijske zone to ne može ustvrditi. 

Da bi se u ovo pitanje unijelo više svijetla, 
pokušat ću ukratko prikazati zaliv Martinšćicu po 
svojem geografskom smještaju, geološkim i hidro- 
loškim svojstvima i odnos industrijske zone na 
vodovod. 

Zaliv Martinšćica usjekao se u kopno u duljini 
od oko 600 m i širini od oko 250 m; na nj se na- 
stavlja ravna kotlina u duljini od oko 600 m i širini 
od 150 — 200 m (slika). 



Stvaranje rekreacione zone u skladu je s na- 
mjenom rekonstruirane kanalizacije, a u suprot- 
nosti sa stvaranjem industrijske zone u Martinšćiei, 
neposrednoj blizini grada. 

Prijedlog stvaranja rekreacione zone u Martin- 
šćici vodi računa o vodovodnim uređajima u Mar- 
tinšćici za opskrbu općine Sušak pitkom vodom. 

Opći higijenski uslovi za objekt ove vrsti koje bi 
trebalo respektirati jesu: čista voda, čisti teren i 
zrak. 


Smjer zaliva i kotline je jugozapad — sjevero- 
istok. Ravnu kotlinu presijeca Jadranska magistrala 
(slika) u najvećoj udaljenosti od 130 m od mora. 

- Sjeverno od magistrale nalazi se zaštitno pod- 
ručje, crpni bunari i postrojenja vodovoda (slika), 
a južno prema moru izletište za ljetni odmor sta- 
novnika Rijeke. 

Ravnu kotlinu presijeca potok Javor (slika P. J.) 

Ovaj bujični potok još i danas donosi mnogo 
taloga sa svojih strmih obronaka i brdovitog sliv- 
nog područja. 

Svi obronci zaliva i ravne kotline su kraški 
rastreseni vapnenac. 

Ispod zapadnog i sjevernog obronka kotline pro- 
bijaju iz kraških raspuklina podzemni izvori dobre 
pitke vode, temperature od 7 — 8,5°C, i stvaraju 
podzemnu tekuću vodu, oko 2 m ispod površine 
terena, što uslovljavaju preljevi iz bunara vodo- 
voda. 

Za vrijeme velikih kiša površina podzemne vode 
se uzdigne mjestimično do površine terena u za- 
štitnom području, a na podnožju sjevernog obronka 
nastaje erupcija podzemne riječice, koja otiče dje- 
lomično koritom potoka Javor, a dijelom preplavi 
niži dio zaštitnog područja do nasipa Jadranske 
magistrale. 

Svi ovi nadzemni i podzemni tokovi, a naročito 
bujica Javor, naplavili su u dalekoj prošlosti da- 
našnju kotlinu, u koju je nekada zadiralo more. 

To je utvrđeno prigodom gradnje bunara br. 3 
(si. B3), gdje su na dubini od 8 — 10 m pronađeni 
fosili s rupama kamotoča (Pholas dactvlus), za ko- 
jeg je poznato da živi samo u bistroj vodi sa stano- 
vitom primjesom soli, a pri velikoj primjesi slatke 
vode ugiba. Ovi puževi žive djelomice na obali i 
ukopavaju se u mulj i pijesak, a djelomice se zavr- 
taju u vapnenac. Njihove rupe su znak stare obalne 
linije i prijašnje visine morske razine. 

Na istoj dubini su nađeni i karbonizirani ko- 
madi čokota vinove loze. 

Postepenim sukobljavanjem morskih valova sa 
strujom slatke vode u mrtvom prostoru nastajao 
je u dalekoj prošlosti nanos vrlo sitnog pješčanog 
taloga, a djelovanjem morskih valova i šljunak 
razne granulacije pomiješan pijeskom. 

Tako je nizvodno od slatke vode nastao nepro- 
pusni sloj, koji je dostigao najvišu površinu na 
mjestu današnje Jadranske magistrale, spuštajući 
se odavde prema moru odnosno zalivu. 

Prigodom kopanja bunara vodovoda bio je usta- 
novljen ovaj poprečni geološki profil u smjeru 
zapad — istok: gornji sloj humusa u debljini od 2 — 
3 m, zatim prvi vodonosni sloj do dubine 3 — 5 m 
sastavljen od šljunka i pijeska, ispod toga nepro- 
pusni sloj zbijenog laporastog finog pijeska do du- 
bine od oko 8 m i, konačno, vodonosni sloj od 8 do 
15 m i više od pijeska pomiješanog sa šljunkom. 

Tipično je da su zapravo dva vodonosna sloja 
podzemne vode, viši s temperaturom vode od 8,5 — 
10°C i žni s temperaturom od 7 — 8,5°C. 

Nadalje je ustanovljeno da je pritisak vode, na- 
ročito u bunaru broj 3, poslije izgradnje veći, što 
znači da si je voda probila podzemne putove. 

Zapaženo je i to da, usprkos nepropusnog sloja 
koji dijeli more od slatke vode, oscilacije mora 
imaju utjecaj na površinu vode u bunarima, što se 
može objasniti spojem vodenih žila slatke vode 
s morem. Međutim, pritisak slatke vode, pri sa- 
dašnjem stanju, ne dopušta penetraciju morske 
vode u područje slatke vode. 

Današnji kapacitet svih izgrađenih bunara je 
oko 250 1/sek i pri ovoj količini ne nastaju nikakove 
poremetnje prigodom crpljenja vode u bunarima 
uslijed depresije u području slatke vode. 


Taj komplicirani podzemni hidrološki sistem 
trebalo je i na površini zaštititi od infiltracije ne- 
povoljnih površinskih voda, kojih je u početku 
izgradnje vodovoda bilo na mnogo mjesta. 

Ponajprije je trebalo odstraniti sve ruševne 
zgrade postojećeg mlina, gospodarske i stambene 
zgrade sjeverno od magistrale, jer su ti objekti vrlo 
štetno djelovali u bakteriološkom pogledu. 

U tom je mnogo doprinijela suradnja sa Domom 
narodnog zdravlja. 1933. god. pojavilo se mnogo 
slučajeva oboljenja od težeg proljeva u Sušaku i u 
ljetovalištu školske omladine u Martinšćici. 

Posumnjalo se na neuređeni okoliš bunara br. 1. 
Dom narodnog zdravlja poduzeo je ispitivanja 
vode. U samom bunaru colititar je bio u 10 ccm 
negativan. Na kontrolnim oknima drenaža je 1 ccm 
pozitivan. Isto tako pozitivan u pokusnim jamama 
zapuštenog mlinskog terena i blizini gospodarskih 
zgrada u 0,1 ccm, kao i u otvorenom starom koritu 
potoka Javor (slika S. K. P. J.) 

Na osnovu ovog ispitivanja otkupljene su bile 
sve mlinske, gospodarske i stambene zgrade, prostor 
očišćen i korito potoka Javor premješteno iz blizine 
bunara na novo betonsko korito (si. P.N.K.P.J.) na 
udaljenost od 30 — 40 m, te uvedeno kloriranje 
vode. 

Sve poduzete mjere su bile korisne i voda je 
postala besprikorna za piće, a oboljenja se više 
nisu pojavljivala. 

Zbog opasnosti koja može nastati od nečistog 
okoliša vodovodnih uređaja za stanovništvo pokre- 
nuto je pitanje uređenja zaštitnog područja. Poste- 
penim otkupom zemljišta i izvlaštenjem nabavljeno 
je preko 55 000 m 2 zemljišta i uređeno uže zaštitno 
područje, koje danas predstavlja kultivirani zeleni 
pojas. U taj postojeći pojas uključena je konačno 
cijela ravna površina uvale sa još oko 50 000 če- 
tvornih metara (si. Z. P.) 

Nakon uređenja taj pojas je bio ne samo tehni- 
čki oblikovan već je dobio i svoju pravno-zdrav- 
stvenu sadržinu u Uredbi o provođenju regulator- 
nog plana Sušaka, prema kojoj se zaštitnim rajo- 
nom smatra područje u okolini od 500 m od vrela. 
Njegovo postojanje je uvjetovano tim da se unutar 
toga područja ne kopaju jame ili vrše koja druga 
kopanja i preduzimaju radnje, koje bi mogle utje- 
cati na odnos vode, vrela i njihov donji tok. 

Ovakova postavka je u skladu sa izloženim rje- 
šenjem u prijedlogu usklađenih zona generalnog 
urbanističkog plana, u kojem je predjel Martin- 
šćice zacrtan kao rekreaciona, a ne industrijska 
zona. 

Međutim, u nastojanju da se pomorskoj indu- 
striji izgradi što skorije suhi dok, odabrano je mje- 
sto južno od Jadranske magistrale. 

Nije mi poznato kakovu će lokaciju trebati taj 
ogromni objekt, ali iz novinskog članka lokalnog 
dnevnika »Novi List« od 24. siječnja o. g. saznao 
sam da će dok biti dugačak 215 m i širok 60 m. 
Vjerojatno će taj veliki objekt biti smješten južno 
od Jadranske magistrale i za njegovo smještenje 
trebat će iskopati dublju građevnu jamu. 

Postavlja se pitanje, koje posljedice mogu na- 
stati za vodovodne uređaje u Martinšćici kada su 
navedena zapažanja osnovana na iskustvu prigo- 
dom građenja bunara. 

U slučaju iskopa jame smanjit će se, svakako, 
debljina nepropusnog sloja između mora i Jadran- 
ske magistrale, koja sada brani da morska voda 
ne infiltrira u domenu slatke vode. 

Ustanovljeno je da stvaranje depresije u bunaru 
broj 3, koji u prvim godinama nije imao veću iz- 
dašnost, danas predstavlja bunar najveće izdašnosti 
tj. da je teren isprva malo propuštan, postao tokom 
vremena posve propuštan. Taj teren je najtipičniji 
od terena naplavine i nalazi se u cijeloj uvali s 
većim ili manjim varijacijama granulacije. 


Nadalje se mora držati na umu da se cijeli taj 
kompleks pitanja odnosi na kraški teren i kraške 
podzemne vode, i svaku nasilnu odnosno nepri- 
rodnu promjenu u takovom terenu treba posma- 
trati sa više spekticizma nego optimizma, pošto je 
u takovom terenu moguće svako iznenađenje, to 
prije što je zapažen i utjecaj visokog morskog vo- 
dostaja na površinu vode u bunarima. 

Konačno je poznato da industrijski objekti ne 
djeluju pozitivno ni na čistoću zraka, koja je s higi- 
jenske strane potrebna u blizini vodotoka. 

Prema tome, po mojem mišljenju postavljanje 
industrije u Martinšćici ne će povoljno djelovati 
ni u kojem slučaju na vodovodne uređaje niti će 
odgovarati naprijed postavljenim općim higijen- 
skim i tehničkim uslovima. 


UTISCI S PUTA DGIT ZAGREB U SR NJEMAČKU 

Ing. Dragutin Kovačec, Zagreb 


MUNCHEN — SJEVERNI ULAZ AUTOPUTA 

Tek naknadnim razmatranjem sjevernog ulaza 
Autoputa u Miinchen uočuje se elegantnost rješe- 
nja i veličina pothvata, koja u svojoj osnovnoj kon- 
cepciji nije postavljala samo ekonomičnost, već 
prvenstveno tehnički najispravnije rješenje. 

U Miinchenu su nas bez razmišljanja vodili prvo 
na taj objekt, nazvan Sjeverno ulazno raskršće 
Munchena. 

Kad smo prije tri godine polazili na Svjetsku 
izložbu građevinarstva u Berlin, isto tako smo u 
nedjelju navečer autobusima ulazili u Miinchen i 
kilometarna kolona automobila ulazila je gotovo 
korakom. Ovaj puta ulazili smo nesmanjenom br- 


zinom, iako su okolnosti bile iste, pa je i poznata 
oktobarska svečanost (koja je ovaj puta bila jubi- 
larna) malo ometala ulazak u grad. 

Sistem »Ring«-a, kružnog prometa, koji radi- 
jalno izvlači odnosno uvlači pojedino vozilo, poka- 
zao se kao ispravno primijenjen; nema zastoja, ako 
mu se vozila jednoznačno predaju i odvode. 

Spomenuto čvorište je riješilo zadatak u tri 
nivo-a, ali ne u nivo-u. Težište je bio prelaz preko 
željezničke pruge. Rješenje nije zadavalo teškoća 
tlocrtno, nego konstruktivno, što će se vidjeti iz 
niže navedenih cifara. 

Mostovi i vijadukti u krivini i padu klasični su 
diplomski zadaci, sigurno ne zbog konstruktivne 



Zračni snimak. 

jednostavnosti. Na natječaju je pobijedilo rješenje 
konstrukcije kao prednapregnuta armirano-beton- 
ska, kasetiranog poprečnog presjeka na jednom 
redu stupova u sredini. 

Uz objašnjenja sa slikom dajemo nekoliko po- 
dataka: 

— zemljani radovi 600 000 m 3 , 

— kolovozna ploča 85 000 m 2 , 

— betona i arm. betona 40 000 m 3 , 

— građevin. čelika 3 400 tona, 

— cijena 29 500 000 DM 

(nešto manje od 6 milijardi). 

Kako je navedeno, išlo se nadvožnjakom u zrak, 
da bi se dobilo čisto rješenje i izbjegle neugodnosti 
rješavanja ukrštavanja sa raznim gradskim insta- 
lacijama. Dužina visokog mosta je 800 m, rasponi 
su 24 — 41 m, širina 26,5 do 55 m. Ukupna površina 
mosta 21 000 m 2 . U most je ugrađeno 10 000 m 3 
prednapregnutog betona sa 460 tona visokovrijed- 
nog čelika. 

20. juna 1958. godine zatražene su ponude, 30. 
augusta iste godine određena su četiri dostalca ra- 
dova. U oktobru 1958. započeto je s radovima, a u 
aprilu 1960., dakle za jednu godinu i 7 mjeseci, 
radovi su dovršeni. 

STUTTGART — OTTO GRAF INSTITUT 


Polaganje kablova od visokovrijednog čelika 



Pogled na konstrukciju prilaznog mosta sa donje strane 
(u pozadini spoj) 


Suttgartski institut za ispitivanje građevnog 
materijala i konstrukcija priznat je kao prvi insti- 
tut među mnogobrojnim u Njemačkoj. Njegov pri- 
mat stvoren je na zaslugama O. Grafa, čije ime 
nosi, i njegovih sljedbenika. Institut nije mogao 
dobiti veće priznanje nego da je, jedini, dobio sa- 
vezna sredstva za svoju izgradnju. To treba spo- 



Učesnici ekskurzije pred institutom. 


menuti, jer su ta sredstva 20 milijuna DM (4 mili- 
jarde Din) i ona već i svojom cifrom obećavaju da 
se nešto može napraviti (2000 najmodernijih kon- 
fornih stanova za 10 000 stanovnika). 

Prema prirodi, da tako nazovem, tehnološkog 
procesa instituta, 34 inženjera i 8 tehničara, s osta- 
lim laborantskim i administrativnim personalom. 


72 


Kovačec, Horvat: Utisci s puta u SR Njemačku 


GRAĐEVINAR 


rade u 3 neovisna zavoda. Zavod za beton, zavod 
za drvene i čelične konstrukcije i zavod za teška 
ispitivanja (uglavnom konstrukcija). 

Zbog ograničenog vremena morali smo, naža- 
lost, ostaviti čelik i drvo, uz jedino zadovoljstvo 
pogleda na halu za drvene konstrukcije s krovnim 
nosačima od lijepljenog drveta raspona cca. 18 m. 
Saznanje da je ta konstrukcija koliko lijepa toliko 
i skupa nas je pomirila sa činjenicom da za za- 
jednicu često nema štete ako se ne vidi nešto 
tehnički interesantno što nema praktične primjene. 

Nisu svi prošli kroz dvorane našeg ZIG-a, a po- 
gotovo nisu imali prilike svi da se upoznaju o na- 
pretku modernih ispitivanja čiji se rezultati prilažu 
na 5 stranica mjesto 100 stranica kompliciranih 
statičkih računa, pa ćemo pokušati da prikažemo 
ono najpristupačnije, a u isto doba ono čemu ćemo 
u najkraće vrijeme pristupiti. 

Zar se nismo često puta začudili: »isti beton, po 
istoj recepturi, i kocka je »bolje izgledala«, a rezul- 
tat je slabiji. Sigurno su zamijenili kocke u insti- 
tutu, itd., itd. 7 DM (1400 din) stoji brušenje beton- 
ske kocke, ali nakon toga se ne može nitko izgo- 
varati da je slab kalup prouzrokovao opadanje i 
osipanje rezultata. 

Uređaji klimatizacije, koji automatski reguli- 
raju temperaturu i vlažnost, osiguravaju ne samo 
čuvanje uzoraka, nego i njihovo spremanje, ne 
samo betona, nego i najrazličitijih mortova i 
smjesa. 

Automatske vage s po nekoliko područja toč- 
nosti (prema uslovima) onemogućuju zabunu s ute- 
zima ili težinom posudice i garantiraju točnost do- 
zaže svakog sastavnog elementa. 

Sjećamo se, na pr. ispitivanja na ivični udar, 
koje pobuđuje veselost kad dopire u predavaonicu 
III. više matematike, gdje se inače čuje škripanje 
krede po ploči. U ovim prostorijama su zvučnom 
izolacijom perforiranim gipsanim pločama onemo- 
gućuje smetanje u susjednoj prostoriji. 

Osnov samih ispitivanja su propisi, koji su ugla- 
vnom istovjetni sa našima. Ovom institutu, među- 
tim, dano je u zadatak da bude nosilac ispitivanja 
na temelju čijih rezultata se donose uputstva i 
propisi za čitavu Saveznu republiku Njemačku. 
Tako se upravo ispituju pjenobetoni, da bi se do- 
bila podloga nama poznatim DIN propisima. Usput 
spomenuto, pjenobetoni tehnološki zadovoljavaju, 
ostalo je pitanje korozije armature, naročito uz 
more. Od ministarstva za stambenu izgradnju dobi- 
ven je zadatak da se ispita »žbukanje« zapravo 
nežbukanje stropa na finalno obrađenim betonskim 
podgledima. 

Rezultati se ne objelodanjuju »jer ulaze u razna 
područja, ne samo građevne tehnike nego i ostale 
privrede, pa je nemoguć neki uniformni časopis«. 
Publikacije su pojedinačne, obično doktorske diser- 
tacije na »Službenom institutu za unapređenje i is- 
pitivanje za građevinarstvo na Tehničkoj visokoj 
školi u Stuttgartu«. 

Odjeljenje za beton, kamen i veziva ispituje i 
uzorke izvađene iz konstrukcija. Da bi se što manje 
oštetila konstrukcija, uzorci betona vade se karbo- 


rundum svrdlom. Ispitivanje kuglicom po princi- 
pima odnosa tvrdoće i čvrstoće (kod nas poznato 
kao ispitivanje sklerometrom) upotrebljava se samo 
u slučajevima gdje se ne može drugačije, jer osi- 
panje rezultata uzrokovano nehomogenošću beton- 
ske smjese, na što ne možemo uticati, karakterizi- 
raju tu metodu kao pomoćnu, nikako kao praktič- 
nu. Dosta stroga uputstva ne mogu otkloniti mo- 
gućnost ili direktnog udarca na kamen ili direkt- 
nog udarca na malter. 

Forsirano preimućstvo dano je profilaksi, pa se 
bez iscrpnih prethodnih ispitivanja uopće ne pri- 
stupa izvedbi neke izvanredne konstrukcije ili 
tehnološkoj realizaciji. U tu svrhu institut raspo- 
laže najmodernijom betonijerom (doduše, ne po 
kapacitetu nego tehnološki), u kojoj pokretna pri- 
silna miješalica (s horizontalnim bubnjem) prire- 
đuje gotovo apotekarski doziranu smjesu u kojoj 
je agregat doziran željenom varijacijom iz 18 be- 
toniranih gravitacionih silosa. 

Svakako je najgrandiozniji dio instituta odjel 
za teška ispitivanja, koji služi svim ostalim odje- 
lima. U velikoj dvorani, gdje je na svaki metar 
ugrađena u betonsku podlogu čahura sa moguć- 
nošću pričvršćen ja, odnosno sidrenja za silu 50 t 
u bilo kom smjeru, vršila su se ispitivanja u svrhu 
nadopune propisa o moći nošenja zidova za hori- 
zontalni pritisak, dok u isto vrijeme na njih djeluje 
vertikalno opterećenje. Na iste se čahure pričvršću- 
je naprava na kojoj se može ispitivati bilo kakav 
strop s upotrebom sile od 400 t. Ta prostorija sa 
svojim mosnim dizalicama (12,5 t) zapravo podsjeća 
na pogonsku halu. (U ostalim su halama Demag 
dizalice od 3 i 5 tona). 

U montaži je stroj s velikim pulzatorom od 1000 
cm 3 , koji prolazi kroz 2 etaže i dominira dopira- 
njem do stropa ove 7 m visoke prostorije, gdje će 
proizvoditi silu od 500 tona. 

Pjene se pojedini uzorci betona i drugih mate- 
rijala utopljeni u razne koncentracije agresivnih 
tekućina, gdje će po svršetku svog minimum je- 
dnogodišnjeg »udesa« dati dragocjene podatke o 
sposobnosti da budu primijenjeni u sličnim okol- 
nostima u praksi. 

Kako se prozori ponašaju prema veličini i de- 
bljini svojih stakala na pritisak vjetra, saznat će 
se po dovršenom ispitivanju i dodati propisima. 

Na kraju, pred nama su pokusna tijela nosača 
(5X30X300) na kojima se vidi bitni uticaj vilica 
i kosih željeza u nosaču. Često u praksi posveću- 
jemo više pažnje kukama, a jedan od nosača je 
ispitivan upravo zbog toga da se pokaže kako su 
kuke manje važne od dobro raspoređenih vilica i 
kosih željeza. 

Na jednom uzorku armirano-betonske temeljne 
stope ispod armirano-betonskog stupa dokazana jc 
ispravnost propisa, koji traže pojačanje ploče uko- 
liko tangencijalni naponi betona prelaze dopuštenu 
veličinu. 

Nemoguće je prikazati sve što smo slučajno 
zatekli; spomenuti ćemo da su u Institutu pokušali 
da se nijansiranjem boje vidno označi marka opeke, 
od čega su odustali. Nikakovih podataka ne žele 

dati o prednapregnutom betonu, koji ispituju na 
posebnim stazama, isto tako kao što zbog kratkoće 
vremena, koje nam je bilo na raspoloženju, nije 
bilo moguće razabrati principe ispitivanja u hla- 
dnjačama, a što bismo inače sigurno mogli uspjeti, 
zahvaljujući susretljivosti, koja je proizlazila iz 
opravdanog ponosa. 

HAMBURG 

Oblik gradskog područja Hamburga do 1937. 
godine bio je neprirodno rascjepkan. Na pr., pred- 
građe Harburg, neposredno južno od centra, nije 
spadalo u gradsko područje. Tadašnji grad je vodio 
brigu o svom području, tako da se i mreža cestovne 



Postave zidnih i stropnih elemenata. 




Prvi su Hamburžani pokušali ubrzati stambenu 
izgradnju teško -montažnim sistemima. 


ra, na kom su počeci grada, niži je dio, po svom 
geološkom profilu podvodno tresetište. Viši dije- 
lovi su sretniji, no 240 ha današnjeg Cityja leži 
u tom dijelu skupog fundiranja. 

Na 6 km oko centra (prekrasne gradske vijeć- 
nice) živi još uvijek polovina gradskog stanovništva 
na 1/10 čitave teritorije. Ostali stanuju moderno u 
stambenim četvrtima. 

Rat je srušio polovinu stanova. Do danas je iz- 
građeno toliko stanova da je dostignut predratni 
nivo. U konačnoj fazi planira se grad od 2,1 — 2,2 
miliona stanovnika. Eventualni dalji razvitak pre- 
pušta se razvitku trabantnih naselja. 

Oko Cityja je jezgro, poslovni, a periferno stam- 
beni dio. U dijelu gdje radi četvrt miliona ljudi, 
stanuje svega 20 000, što znači da ostale treba do- 
vesti podzemnom željeznicom, tramvajem ili auto- 
busima. Iz stambenih dijelova dolazi svake 2 V 2 
minute podzemna željeznica, a prazna ide po nove 
radnike, kojih 70 — 80% iskorišćuje sredstva, jer 
svega 20% idu pješke, biciklom ili vlastitim auto- 
mobilom. 

Od 90 000 automobila na dan u vrškovima 30% 
ide kroz čvor. Uslov rješenja je prvo da se polo- 


autoputa na sjeverni Elbin 7nost. 


i podzemne željeznice granala samo na gradskom 
teritoriju, bez obzira na opće potrebe stanovništva 
arondiranog područja. 

To je bila predratna karakteristika grada, koji 
je od 1900. godine sa 800 000 stanovnika pred rat 
čvrsto sjedio u spisku milionskih gradova Evrope. 

Razaranja za vrijeme rata natjerala su stanov- 
ništvo da ga napusti. Po- 
slije rata je jak priliv u 
razoreni grad uzrokovao 
intenzivan razvoj, koji je 
tražio temeljito građevin- 
sko-tehničko i financijsko 
planiranje. 

Kao što je poznato, 
sam grad leži na Elbi, 
koja dolazi čak iz Češke 
i situira hamburšku luku 


kao najdalju u Atlantiku. 

Nepovoljna okolnost 
— blizina granice (prema 
istoku) — podcrtala je po- 
trebu napora da grad 
zadrži svoj primat pred 
lukama koje su sa svih 
strana okružene jakom 
industrijom. 

Morfološki područje 
karakteriziraju dva po- 
dručja. Oko jezera Alste- 


Ulaz 

vina površine u planovima predvidi za ceste i 
parkirališta. Sistem je postavljen kao mreža 
saobraćajnica, od kojih jedne idu radijalno prema 
centru, a druge polukružnog oblika primaju saobra- 
ćaj. Taj plan je započet i projekat postoji, ali će 
trebati 10 godina dok se stotine kilometara saobra- 
ćajnica uklope u postojeći organizam. 

Dinamika traži da se ne postavi apsolutni urba- 
nistički plan nego parcijalni. Na pr., na dijelu 
stambene izgradnje odredi se, da se ima riješiti u 
neboderima 500 stanova po hektaru. Tako su odre- 
đene škole i druge komunalije, kvadratura stam- 
benih površina, uglavnom, sve osim forme. Kao 
politički zadatak je postavljeno da se odredi način 
stanovanja sadašnjim i slijedećim generacijama. 

Škole se uglavnom rade montažno, s prefabri- 
ciranim elementima. Isplati se da se oni brodom 
dovlače iz Danske. 

Sama stambena izgradnja nije im u prvom 
planu, već se investicije iskorišćuju prvo za luku, 
pa za univerzitet i podzemnu željeznicu, na kojoj 
predaja prometu bilo koje nove stanice pred- 
stavlja narodno veselje. (Treba napomenuti da ne 
mogu »svrdlati« tunele podzemne željeznice, koji 
se nalaze u vodi, tako da jedan metar dužine stoji 
kao 1,5 — 2 dvosobna stana.) 

Da ne duljimo, jer i onako ne može sve obu- 
hvatiti, dat ćemo još samo nekoliko podataka: 


— Vodoopskrba užeg područja je iz rijeke Elbe, 
tako da se jedinstvena mreža na više mjesta puni 
crpanjem. Veći konzumenti kao što su Pivovara, 
Coca-Cola, imaju na svom terenu vlastiti vodo- 
vod. Za okolna područja ispituje se teren, kako 
bi se oslobodili od Elbe. 

— Kanalizacija se nakon biološkog čišćenja 
pušta u Elbu. 

— Od izgrađenih stanova 3/4 su t. zv. soci- 
jalni stanovi. Tim je stanovima određena kvadra- 
tura prema broju osoba. 80°/o domaćinstava su 3 
osobe s potrebom 2 V 2 sobe raspoređene na netto 
62 m ž . Troškovi su 500 DM/m 2 , dakle stan zajedno 
s komunalijama 31 000 DM. To je svakako u pro- 
sjeku, jer nije isto nisko graditi ili u neboderima. 

— Analize saobraćajnih inženjera ustanovile su 
da 97% prometa ide u grad, a samo 3% se ne za- 
država u gradu. Od investicja ide V 2 za saobra- 
ćaj, našlo bi se i više novca, no nema radne snage 
za pojačanje kapaciteta. Uvlače se brze pruge bez 
ukrštavanja u nivou. Tunel ispod Elbe će se mo- 
rati povećati jer se za vrijeme vrškova opterećenja 
mora zatvoriti, osim za one koji rade u neposrednoj 
blizini. Osim luke i saobraćaja prioritet u inve- 
sticijama ima izgradnja novog univerziteta, u koji 
je 1945 godine navrlo 8000 studenata. Vodeća je 
ideja, sve podići »na zelenoj livadi«, čitav stu- 
dentski grad. 


KRATKE BILJEŠKE 
Ing. Nikola Horvat, Zagreb 


1. MtlNCHEN — Prilikom pregleda jednog stam- 
benog naselja kod Miinchena glavni arhitekt je 
napomenuo da je naročita pažnja bila posvećena 
temeljenju 11-spratnih stambenih zgrada, čiji se 
temelji nalaze 6,5 do 7,0 m ispod površine terena 
na sloju diluvijalnog šljunka, a zbog stabiliteta je 
tlocrtu zgrade dan oblik T. 


Velika raskrsnica cesta i željezničke pruge na 
prilazu giadu (kod atomskog instituta) izgrađena 
je u tri nivoa i očito je rađena prema američkim 
uzorima, ali tek za doglednu budućnost. 


2. STUTTGART — Kod Stuttgarta se završava 
izgradnja Instituta za unapređenje građevinarstva, 
ali je već većim dijelom u pogonu. Prostorije u 
kojima se ispituje vezanje cementa uređene su kao 
termostatske komore. Ispitivanje utjecaja smrza- 
vice na beton ne vrši se u hladnjačama ormarima, 
nego u manjim prostorijama. Opremljenost insti- 
tuta je na najvišem nivou. 


Nova luka na rijeci Neckar završena je tek 
prije tri godine, a rješenje građevinskih radova i 
oprema su na najvišem nivou. Ako se uzme u obzir 
da su tu luku zajedno projektirali i izvodili Ame- 
rikanci i Nijemci, ta se luka može smatrati uzor- 
nom. Za njeno ispravno funkcioniranje potreban 
je neki minimalni nivo vode, koji je osiguran 
jednom protočnom branom sa brodskim splavni- 


cama. Ova je građevina starijeg datuma, ali je 
modernizirana. 


U Stuttgartu postoji nekoliko vrlo strmih tram- 
vanjskih pruga, a zbog svoje strmine i dužine (7%) 
naročito je interesantna pruga prema televizijskom 
tornju. Na njoj saobraćaju četvoroosovinska mo- 
torna kola s prikolicama, a vožnja se dovija vrlo 
ugodno i sigurno. Dobija se utisak da je tram- 
vajski saobraćaj u Stuttgartu uzoran. 


3. HAMBURG — Na gradilištima stambenih na- 
selja kod Hamburga, iako nisu svugdje izgrađene 
prilazne ceste, zato već tokom izgradnje temelja 
zgrada su izrađeni vodovi za vodovod, kanalizaciju, 
plin i grijanje, što naročito znatno olakšava i 
pospješuje završne radove. 


Izgradnja novih pruga podzemne željeznice 
vrši se većinom u otvorenim građevnim jamama, 
pod zaštitom željeznih razupora i drvene oplate. 
Unatoč gustog saobraćaja radovi se odvijaju pra- 
vilno i bez zastoja s vrlo malo radnika, a beton se 
dovozi na gradilište već priređen za ugradbu, pa 
oko gradilišta većinom i nema deponija građevin- 
skog materijala. 


4. Na više mjesta popravljaju se pojedini kraći 
potezi autopruga i to se većinom popravlja odvod- 
nja. Primijenjena mehanizacija je vrlo ograničena, 

ali svrsishodna, deponije materijala su male, a 
broj radnika je vrlo ograničen, no zato su zaštitne 
prometne oznake oko svakog radilišta vrlo brojne 
i uočljive. 


Samo na jednom mjestu je primjećen postupak 
utiskivanja pijeska pod betonsku ploču kolnika; 
inače se na ostalim mjestima poravljanja većinom 
izvodila obnova cijelog gornjeg stroja i odvodnje. 


*S naših i inostranih gradilišta 


NOVI SISTEM MONTAŽNOG GRAĐENJA 

Ing. Milan Kružičević, Zagreb 


Tendencija je, da klasični način građenja u 
zgradarstvu ustupi mjesto bržem i savremenijem 
načinu građenja — industrijskom građenju. 

Neke zemlje, kao na primjer: Francuska, Za- 
padna Njemačka, Švedska i SSSR, daleko su od- 
makle u montaži od ostalih zemalja u kojima je 
takav način gradnje tek u povoju. U našoj zemlji, 
koja se može svrstati u red industrijski jače razvi- 
jenih zemalja, industrijsko građenje je već dosad 
postiglo napredak. Rezultati na tom području zna- 
čajni su zbog toga što su isključivo rezultat vla- 
stitih iskustava naših stručnjaka. 



SI. 1: Montaža zidnih nosivih elemenata. 

Građevno montažno poduzeće »Jugomont« u 
Zagrebu gradi punomontažne višekatnice po no- 
vom sistemu nazvanom »JU-60«. Dovršavaju se 
projekti za stambene zgrade od 5 etaža nad 
zemljom, s podrumom u zemlji. 

Koncepcija i detalji plod su zajedničkog rada 
stručnjaka projektnog biroa poduzeća »Jugomont« 
Zagreb. 

Idejno rješenje sistema sastoji se u slijedećem: 
Noseća konstrukcija su poprečni zidovi, ukrućeni 
jednim uzdužnim zidom. Time je dobiven sistem 


dvorednih ćelija veličine 4,0 X 4,0 m. Kombinira- 
njem tih ćelija na jednom stubištu mogu se dobiti 
dvosobni ili kombinacija trosobnog s jednosobnim 
stanom. Sanitarni čvor s kuhinjom zauzima pro- 
stor jedne ćelije. 



SI. 2: Laka drvena skela za montažu stropa 
i betoniranje serklaže. 


Sastav montažnih elemenata: Svi noseći zidovi 
izvode se od armirano-betonskih elemenata debljine 
12 cm, težine ca. 700 kg. Zid koji odvaja kuhinju 
od kupaone izrađuje se od drvenog okvira u koji 
se ugrađuju ploče od lanita. Fasadni nenoseći ele- 
menti između poprečnih nosećih zidova sastoje se 
od drvenog okvira s potrebnom izolacijom, a 

SI. 3: Tlocrt kata jednog dijela zgrade. 

stropni elementi su montažni od gredica predna- 
pregnutog betona s koritastim ispunama od laganog 
betona — sve proizvod »Jugobeton« Zagreb. Stro- 
povi i zidovi zadovoljavaju toplinsku i zvučnu za- 
štitu (izolaciju) prema propisu Sekretarijata za 
građevinarstvo NRH broj 2329/57 — vidi »Gra- 
đevinar« br. 12/1959. To se postiglo na taj način što 
se na betonske elemente nanosi »suha žbuka«, koja 
se sastoji od slojeva mekanog lesonita, na koji se 
naknadno lijepe tapete. 



SI. 4: Završni radovi na fasadama. 


Na zabatnim zidovima stavljaju se zbog bolje 
toplinske izolacije dva sloja mekanog lesonita s 
unutarnje strane zida, a unutarnji zidovi imaju 
umjesto žbuke obostrano po jedan sloj mekanog 
lesonita, što se radi tako da se ploče mekanog leso- 
nita postavljaju na trake cementnog maltera, pret- 
hodno nabačene na zidne plohe. 

Finalna obrada stropa je također, umjesto 
žbuke, obrađena s mekanim lesonitom i tapetama. 

Posebnu pažnju privlači fasadni prozorski pano 
izrađen od drvenog okvira dimenzija 4,0X2,60 m. 
Prozorski dio se proteže po čitavoj širini. Parapet 
i natprozorski dio sastoji se od nekoliko slojeva 
različitih materijala, da bi se postigla potrebna 



SI. 5: Izgled fasade. 


toplinska izolacija, a u programu je da se pri- 
mijeni aluminijska ploča preko cijele stijene, s 
uključenim aluminijskim prozorom. 



SI. 6: Svodovi hala u raznim visinama radi 
osvjetljenja. 


Stubište je trokrako, punomontažno, a smje- 
šteno je u ćeliji 4,0 X 4,0 m. Najveća težina ele- 
menta iznosi ca. 500 kg. Stubišni elementi (stu- 
bišne tetive, nastupne i podestne ploče) izrađeni 
su od armiranog betona. 

Posebnu vrstu betonskih elemenata čine stu 
bišni panoi, jače armirani, s otvorima za ležaj eve 
stubišnih tetiva. 

Dimnjački elementi izrađuju se od drobljene 
opeke prema propisu Sekretarijata za građevinar- 
stvo NRH broj 09-1248/60. 



SI. 7: Finalni radovi u unutrašnjosti hale. 


Ovim sistemom poduzeće gradi ca. 800 stanova 
na teritoriju Zagreba. 

Osim stambenih montažnih zgrada poduzeće 
gradi montažne tipizirane hale raspona 12, 16, 20 i 
24 m, škole, dječje vrtiće i ambulante. 

U projektnom birou poduzeća i laboratoriju 
stalno se radi na poboljšavanju sistema i prona- 
laženju dobrih rješenja detalja. Sada se radi na 

uvođenju sadrenih ploča (plasterboard) u kombi- 
naciji sa styropor pločama, što će postići pun 
uspjeh kada u punom kapacitetu proradi tvornica 
u Kosovu kod Drniša i Petrokemijska industrija — 
Zagreb. Na betonske elemente postavljat će se 
nakon montaže sloj styropora debljine 12 mm, koji 
će služiti kao podloga ukočenom gipsu debljine 
12 mm. U laboratoriju je postignut uspjeh s polu- 
industrijskom proizvodnjom granula i stijena 
(kooperacija »Jugomont« — Konstrukcioni biro 
građevne industrije NRH) o dekspandirane gline, 
čime će se postići znatno manje zapreminske te- 
žine i izrada u svakom pogledu boljih montažnih 
elemenata. 

JOŠ DVA NEBODERA U ŠIBENIKU 

Pored izgradnje dvaju 14-spratnih nebodera, ovih 
su dana u izgradnji na predjelu Baldekina još dva 
nebodera. Uporedo s izgradnjom nebodera uredit će se 
cesta, trg i ostali okolni objekti, tako da će taj predio 
konačno dobiti konture mikro-rajona, koji će biti u 
stvari veza sa starim dijelom grada. 



Prvi šibenski neboder 


I radovi na visokokatnicama sad već bolje napre- 
duju. Prva je dosegla 10-ti kat, pa se krajem proljeća 
očekuje da će biti dovršeni zidarski radovi. M. M. 


kratke oijesfi — — 

IZGRADNJA MOSTOVA U VOJVODINI 

Na Dunavu kod Novog Sada, 700 m nizvodno od 
starog mosta, ubrzano se gradi kolovoz na novom ce- 
stovno-željezničkom mostu od armiranog i prena- 
pregnutog betona. 

Projekt je izradio ing. Branko Žeželj. Most ima dva 
nejednaka luka u rasponu od 211, odnosno 165 m. 
dvije pješačke staze širine 3,25 i 1,90 m, željezničku 
prugu i put za cestovna vozila, širine 9 m. 

Stručnjaci tvrde, da je to dosad najveći most od 
prenapregnutog betona u Evropi. Čim most bude predat 
saobraćaju počet će pripreme za temeljnu rekonstruk- 
ciju starog mosta. 

* 

Iduće godine nestat će skeledžija sa Tise, jer će 
biti završena izgradnja još dva nova mosta preko 
Tise — jedan kod Sente, a drugi kod Žablja. 

Radovi na izgradnji cestovno-željezničkog mosta 
između Sente u Bačkoj i velikog banatskog sela Čoke 
počeli su prošle godine. Most će biti čelične konstruk- 
cije i preko njega će ponovno prelaziti međunarodna 
pruga Bukurešt — Subotica — Pariš. Izgradnja mosta 
omogućit će i uspostavljanje toliko potrebne veze iz- 
među Bačke i sjevernog Banata. 

Istodobno se gradi i most za cestovni saobraćaj na 
Tisi kod Žablja. On će predstavljati najkraću vezu 
između Novog Sada i Zrenjanina, najjačih industrij- 
skih centara APV. Prije nego što se taj most završi 
rekonstruirat će se i modernizirati autoput između 
ova dva velika vojvođanska grada. 

Nedavno su predati na reviziju investicioni programi 
i glavni projekt za još jedan veliki most. To je ce- 
stovni most između Bačke Palanke i Iloka na Dunavu, 
između Vojvodine (Bačke) i Hrvatske (Srema). Taj će 
most povezivati žitorodnu Vojvodinu s Hrvatskom, Slo- 
venijom i Bosnom. 

Ideji, da se ovaj most podigne pridaje se u privred- 
nim krugovima obiju republika vrlo veliko značenje. 
On bi predstavljao jednu sponu proizvođača najjačih 
industrijskih rajona s potrošačkim centrima. Preko ovog 
mosta Vojvodina bi dobila »vizu« za autoput Beo- 
grad — Zagreb — Ljubljana, a isto tako i vezu s Bosnom 
preko Erdevika u Bijeljenu i puta Sarajevo — Kladanj — 
Tuzla, s kojim bi je vezivala Županja. Dosad se tranzit 
obavljao zaobilaznim i nepodesnim putom preko Fruške 
Gore, čime su se gubile milijarde. Ekonomisti tvrde, 
da bi se čitava investiciona ulaganja od 3,5 milijardi 
dinara za izgradnju ovog novog mosta i priključnih 
putova isplatila već za tri godine, što je više nego 
povoljno. R. P. 

U PET GODINA BEOGRAD DOBIVA 
44 000 STANOVA 

Prema postavkama Petogodišnjeg plana razvitka 
Beograda imalo bi se u narednih pet godina izgraditi 
36 000 stanova u samom gradu i 8 000 u okolici Beo- 
grada. 

Industrijska proizvodnja glavnog grada FNRJ kroz 
period god. 1961. — 1965. povećat će se svake godine za 
oko 16%. U prvom redu porast će proizvodnja u sek- 
toru industrije reprodukcionog i građevnog materijala, 
te u industriji za široku potrošnju i energetskoj indu- 
striji. 

Do kraja god. 1965. u ostvarenju plana stambene 
izgradnje tražit će se veće angažiranje građana u finan- 
ciranju izgradnje stanova. 

Plan posvećuje posebnu pažnju izgradnji novih i 
proširenju, te modernizaciji većeg broja sadašnjih pri- 
vrednih objekata. Računa se, da će u ovih pet godina 
privredne organizacije Beograda moći da uposle u no- 
vim poduzećima još oko 90 000 osoba. U Beogradu će 
krajem god. 1965., prema realnim procjenama, živjeti 
blizu 900 000 stanovnika. R. P. 


78 


Kratke vijesti 


GRAĐEVINAR 


GRADNJA KOKSARE U SPLITU 

Počela je izrada tehničko-ekonomske dokumenta- 
cije za koksaru u Splitu, koja bi godišnje proizvodila 
400 000 t koksa i 175 milijuna kubika plina. Koksara 
bi rabila isključivo uvozni kvalitetni ugljen za koksi- 
ranje. 

Izgradnjom koksare grad Split i njegova razvijena 
cementna industrija dobili bi na raspolaganje dovoljne 
količine plina za svoje potrebe, također bi njime mogli 
zamijeniti ugljen, čime bi se snizili proizvodni troškovi 
u industriji cementa, a sama proizvodnja ubrzala. Time 
bi industrija mogla godišnje da proizvodi oko 50 000 t 
cementa više nego sada. 

Daljnja je prednost u tome, što bi se ugljen za ko- 
ksiranje, koji se uvozi preko splitske luke za potrebe 
naših željezara, prerađivao u koks u gradu, gdje se 
istovaruje, pa bi se u željezare otpremao već gotovi 
koks, čime bi se rasteretio željeznički saobraćaj i sma- 
njili troškovi prevoza. R. P. 

SVESTRANA IZGRADNJA U NOVOM SADU 

Već se primjećuje, da je metropola AP Vojvodine 
krenula »iz partera u visinu«. Svuda se zapaža inten- 
zivna izgradnja. Grade se četiri nove tvornice, završava 
se veliki betonsik most i dunavsko pristanište, dva 
bulevara i tri nove stambene četvrti, a završava se iz- 
gradnja vodovoda i nebodera nove pošte. Ove će godine 
Novi Sad bitno izmijeniti svoj lik. U planu je, da se 
izgradi 1500 do 2000 novih stanova u višekatnicama, 
novi rezervoar vodovoda, zatim veliko teretno prista- 
nište kraj kanala Dunav — Tisa — Dunav, vještačke rijeke 
u dužini od 7 km, novo univerzitetsko naselje, itd. 

Urbanisti su riješili, da presele novosadsku indu- 
striju s juga na sjever, kraj novog kanala. Vjesnici 
nove industrijske četvrti su završena višekatnica mo- 
dernog mlina s najvećim silosom u APV i tvornica fur- 
furola, koja je nedavno stavljena pod krov. Sada se 
u ovom dijelu grada podiže nova industrijska klao- 
nica, a uskoro će početi da se gradi i nova šećerana, 
dok se pogon deterdženata tvornice »Albus« i tvornica 
skobalita nalaze u završnoj fazi izgradnje. Određena 
je lokacija za podizanje nove, poluautomatizirane tvor- 
nice automobilskih i traktorskih dijelova. Pripremaju 
se seobe: »Novkabela«, tvornice alatnih mašina, »Petar 
Drapšin« i »Limprodukta«. Postepeno će sva metalo- 
prerađivačka, kemijska, drvna i prehrambena indu- 
strija prelaziti na svoje novo mjesto kraj kanala. Je- 
dino je lakša i »čistija« industrija dobila svoje mjesto 
u drugoj industrijskoj zoni, u blizini stambenog naselja 
kod Futoškog puta, gdje su već podignute dvije nove 
tvorničke zgrade. 

Nadomak gradskog centra, između prizemnica, po- 
dignuta je jedna sedmokatnica, a odmah pored nje 
poslovna zgrada na šest katova. Na tom će se mjestu 
ove godine izgraditi još dvije velike stambene višekat- 
nice, a uskoro i nova zgrada ONO-a. Počela je iz- 
gradnja Bulevara »23. oktobra« — najveće gradske 
arterije budućeg Novog Sada. Bulevar će polaziti od 
modernog trga ispred nove željezničke i autobusne sta- 
nice i povezivati industrijski rajon sa centrom i no- 
vim stambenim naseljem na Limanu pored Dunava. 
Stari novosadski bulevar Maršala Tita — glavni ukras 
Novog Sada — počeo je da se produžuje od Ulice voj- 
vođanskih brigada do Ulice narodnih heroja, odnosno, 
sve do nove pošte s dvanaestokatnim neboderom. Sada 
su na desnoj strani bulevara podignute zgrade SNO-a 
i Poljoprivredne banke, a počela je i izgradnja još 
dvaju poslovnih zgrada. Novim produženjem bulevar 
će u pravoj liniji izbijati na gradski centar. 

Generalni urbanistički plan zahtjeva, da gradski 
teritorij izbije na Dunav i Kanal, i da se željeznički 
čvor premjesti iz centra na sjever prema Kanalu, gdje 
se seli i pretežan dio industrije. Značajnu novost pred- 
stavlja podizanje nove gradske četvrti kraj Dunava. 
Taj slobodni prostor, tzv. Liman, preko puta Petro- 


varadinske tvrđave i Sremske Kamenice, na površini 
od 23 ha, pruža mogućnost da se u perspektivi izgradi 
oko 3000 stanova za 11 000 stanovnika. Tu su već po- 
dignute tri desetokatne kuće sa 255 komfornih stanova 
prve kategorije. Za idućih pet godina Novi Sad će 
dobiti 8000 novih stanova, u kojima će se smjestiti više 
od 20 000 stanovnika. 

U planu je podizanje desetokatnice Radničkog uni- 
verziteta s kino dvoranom sa 1000 sjedišta, zatim re- 
prezentativne kazališne zgrade, Muzeja radničkog po- 
kreta i narodne revolucije, novog hotela »Park« s 
jednom banjom, nove kliničke bolnice s Medicinskim 
fakultetom i niz drugih javnih objekata. R. P. 

BEOGRADSKI »ENERGOPROJEKT« PROJEKTIRA 
VELIKU BRANU U PAKISTANU 

Poduzeće »Energoprojekt« iz Beograda projektira 
veliku branu »Murtaza« u Zapadnom Pakistanu. Ovo 
je poduzeće zaključilo sa Upravom za hidroenergetski 
razvoj i navodnjavanje vlade Pakistana ugovor za na- 
vedenu branu i irigaciono područje u Zapadnom Pa- 
kistanu, čime će se omogućiti navodnjavanje oko 15 000 
ha plodnog zemljišta. 

Povjeravanje tog posla ocjenjuje se kao veliko pri- 
znanje jugoslavenskom poduzeću za dosadašnji pro- 
jektantski rad, naime, ono je već projektiralo u Paki- 
stanu dvije hidrocentrale, i još neke objekte. 

Ovaj je posao ustvari početak druge faze pro- 
jektiranja za uređenje sliva rijeke Gomal, o čemu 
»Energoprojekt« upravo dovršava osnovni projekt. 
Uspješna izrada osnovnog projekta sliva Gomal daje 
našem poduzeću odlične izglede da dobije i ostale po- 
slove za kompletno projektiranje velikog irigacionog 
i hidroenergetskog sistema u području rijeke Gomal, 
u vrijednosti od preko milijun dolara. Osnovni projekt 
predviđa izgradnju četiri HE sa instaliranom snagom 
od oko 100 Mw i osnovne kanalske mreže za navod- 
njavanje u dužini od oko 40 km. R. P. 

GOTOVO ŠEST PUTA VIŠE PUTOVA 
SA SUVREMENIM KOLOVOZIMA 

U cijeloj zemlji je danas gotovo šest puta više pu- 
tova sa suvremenim kolovozima nego prije rata. U 
idućih pet godina utrošit će se u izgradnju putova oko 
170 milijardi dinara. 

Iz godine u godinu naš je cestovni seobraćaj u stal- 
nom porastu, što dokazuje i činjenica, da je god. 1938. 
u zemlji bilo 18 790 cestovnih motornih vozila, a danas 
ih ima više od 93 000, dok će ih 1965. god. biti oko 
250 000. Upoređo s porastom saobraćaja zabilježen je 
i sve veći efket u modernizaciji naših putova. 

Dok smo prije rata imali samo 1189 km putova 
s modernim kolovozom, danas ih ima 6700 km, odnosno 
gotovo šest puta više. No, ipak stanje ne odgovara 
potrebama suvremenog saobraćaja, jer od ukupno 
82 000 km putova svega 8,2°/o su sa suvremenim kolo- 
vozom. Za rekonstrukciju i izgradnju putova u na- 
rednih pet godina uložit će se oko 170 milijardi dinara, 
u što ne ulaze i sredstva za održavanje putova. Nedo- 
staje pak detaljno obrađen dugoročni program. 

Nedostatak detaljnih prethodnih studija nepovoljno 
se odrazio, kako u oblasti projektiranja, tako i u obla- 
sti izvođenja radova. To je u izvjesnim slučajevima 
izazvalo usporavanje radova, poskupljenje, pa i nedo- 
voljno kvalitetno građenje. 

Novi propisi, koji su u izradi, predviđaju organi- 
ziranje cestovne službe u specijalizirana poduzeća s 
radničkim upravljanjem, što nameće i izmjene u na- 
činu financiranja. Zato se prvenstveno ide na samo- 
financiranje u oblasti održavanja putova. U daljnjoj 
perspektivi samofinanciranje bi se vršilo i u oblasti 
cestovnih investicija. R. P. 

MILJARDA I TRI STOTINE MILIJUNA DINARA 
ZA IZGRADNJU ŠIBENSKE LUKE 

Na osnovu petogodišnjeg perspektivnog plana iz- 
gradnje šiebnske luke predviđeno je da se investira 
1 300 milijuna dinara, i to: za izgradnju i dovršenje 
obala Rogač, Crnica i Šipad, zatim, izgradnju silosa, 
preko 17 hiljada kvadratnih metara zatvorenog skla- 
dišta, i stovarišta, nasipavanjem uvala Šipada, kao i 
rušenjem brda iznad obale Rogač. 



Istovar našeg prekocenskog broda na novosagrađenoj 
obali Dobrika u šibenskoj luci 


Nakon realizacije ovog plana predviđa se da će 
šibenska luka imati oko 1 600 metara operativne 
obale, koja će omogućiti povećanje prometa šibenske 
luke za oko 365 000 tona robe više nego što je to imala 
prije dvije godine. 

Zasada su najintenzivniji radovi na obali Rogač, 
dok su radovi na izgradnji obale Dobrika završeni pro- 
tekle godine. To je obala koja može da primi brodove 
sa najvećom tonažom, pa joj je to najbolja odlika od 
svih obala na Jadranu. M. M. 

ZATVORENA CESTA ŠIBENIK— PAKOŠTANE 
Glavni radovi na Jadranskoj magistrali izvodit će se 
ove godine u šibenskom kotaru 

Zbog intenzivnih radova na izgradnji Jadranske 
magistrale na relaciji Pakoštane — Šibenik zatvoren je 
javni saobraćaj i prebačen na sporednu cestu Šibenik — 
Stankovci — Biograd. Zbog radova Marina — Rogoznica 
zatvorena je i istočna cesta Trogir — Šibenik. 



Skela za prevoz saobraćaja preko šibenskog kanala 


Iz Pakoštana do Vodica predviđeno je da rekon- 
strukcija uglavnom ide po staroj trasi do Vodica, i da 
onda potpuno nova cesta skrene do Zatona, gdje će 
mostom prijeći preko najužeg dijela šibenskog ka- 
nala. Most će biti nešto duži nego onaj na Maslenici, 
i uskoro se očekuju pripremni radovi. 

Od Vodica do Martinske, kuda se saobraćaj pre- 
bacuje skelom, predviđeno je asfaltiranje jedne trake, 
da bi se što lakše odvijao saobraćaj na ovom dijelu 
ceste, koji je za vrijeme turističke sezone naročito 
opterećen. M. M. 

U PAR REDAKA . . . 

U Splitu se gradi prvi neboder u Dalmaciji, od 10 
katova. Uskoro će početi radovi i na tri nove više- 
katnice. Neboder će biti završen ove godine, i u njega 
će useliti nekoliko stotina stanara. Na zapadnoj obali 
u Splitu bit će podignut još jedan neboder-hotel od 
14 katova. To će biti jedan od najmodernijih hotela 
na Jadranu. 

U Prilepu ovog proljeća počima izgradnja tvornice 
precizne mehanike, koja će proizvoditi razne mjerne 
instrumente za elektroindustriju i široku potrošnju. 

Gostivar — Kičevo je nova, buduća pruga u Make- 
doniji, a pripremni radovi su već počeli. Ispod pla- 
nine Bukovik probit <=e se najduži tunel u zemlji — 
7150 m. Pruga će biti duga oko 36 km i prolazit će 
kroz vrlo težak teren. Predviđena je izgradnja 18 tu- 
nela. Ova će pruga služiti i za prevoz željezne rude 
od nalazišta kod sela Tajmište u blizini Kičeva a za 
potrebe skopske željezare. Zbog toga će se kod sela 
Zajas izgraditi poseban krak pruge u dužini od 10 km. 
Pruga Gostivar — Kičevo dio je općeg plana za izgrad- 
nju normalnog kolosjeka pruge Gostivar — Ohrid. 

Tok Velike Morave bit će skraćen ove godine za 
još 3,5 km. Nastavlja se regulacijom rijeke Velika 
Morava. Na proljeće će početi radovi na trećoj dionici 
od Dragovca do Ljubićevog mosta. Vode Velike Mo- 
rave, čiji je prirodni tok od uš<=a u Dunav do Ljubiće- 
vog mosta dugačak 40 km, teći će od jeseni novim 
koritom dugim svega 23,5 km. 

U Zagrebu će prvo veliko gradilište, koje će Zavod 
za stambenu izgradnju otvoriti ove godine, biti naselje 
»Kuniščak« sa 716 novih stanova. Prema planovima, 
koji su već odobreni, rekonstruirat će se već izgra- 
đeni blokovi u Ilici i ulici Pavleka Miškine, dok u 
sjeveroistočnom dijelu grada podići će se niz višekat- 
nica i tri nebodera. 

Zračna željeznica gradit će se na Kvarnerskoj rivi- 
jeri. Računa se da će ona moći da preveze milijun 
turista i izletnika godišnje. Radovi će početi ove go- 
dine. Polazna tačka bi bila u Medveji, 300 m od morske 
obale, a posljednja na vrhu istarske planine Učke. 

Most preko Zadarske luke započela je graditi beo- 
gradska »Mostogradnja«. To je most preko luke, koja 
se uvukla duboko u kopno, pa je most glavna saobra- 
ćajnica između centra i drugih predjela. Objekt će 
stajati oko 103 milijuna dinara. Projekt je izradio ing. 
V. Draganić iz Zagreba. Konstrukcija će biti željezna, 
položena na nekoliko pilona, a most će biti širok 6 m. 
On će služiti za pješake, dok promet za vozila odvijat 
će se cestom oko gradske luke, kao i dosada. Sadašnji 
most bit će »premješten« 100 m istočno od mjesta 
gdje se sada nalazi, i čim se to obavi, sondirat će se 
i očistiti morsko dno. 

U prometu je most preko Masleničkog ždrila, na 

jadranskoj magistrali i njime prolazi već veliki broj 
vozila. Ogromni mosni objekt jedan je od najmoder- 
nijih u našoj zemlji. Sada se normalno odvija promet 
od zapadne državne granice do Zadra i Biograda na 
moru. R. P. 

PROFESOR DR ING. ANTE FRANKOVIC 

(POVODOM NJEGOVOG PENZIONIRANJA) 


Početkom školske god. 1960./61. penzioniran je 
redoviti profesor AGG — Fakulteta u Zagrebu dr 
ing. Ante Franković. 

Dr ing. Ante Franković rođen je 20. rujna 1889. 
u Vrboski na Hvaru, maturirao je 1909. god. u 
Sarajevu, a 1913. godine postigao naslov inženjera 
na Kulturno-tehničkom odsjeku Visoke škole u 
Beču. 

Na temelju pak nje- 
gove disertacije »Druck- 
hohenverluste bei un- 
gleichformiger Bewe- 
gung des Wassers in 
offenen gerinnen mit 
veranderlichen Quer- 
schnitt« i nakon polože- 
nog rigoroza promovi- 
ran je 1920. god. na čast 
doktora tehničkih nau- 
ka. 

Početkom 1914. go- 
dine nastupio je službu 
u Uredu za melioracije 
bivše Zemaljske vlade 
za Bosnu i Hercegovinu 
u Sarajevu, gdje je u 
svojstvu inženjerskog 
pripravnika surađivao 
na izradi melioracionih 
osnova. Početkom 1915. 
godine pozvan je u slu- 
žbu bivše austro-ugar- 
ske vojske, u kojoj je 
ostao sve do kraja 1918. 
god. kada se vratio na 
dužnost u Generalnoj 
inspekciji voda za Bo- ' i 

snu i Hercegovinu u 
Sarajevu. 

U svojstvu inženjera voda i šefa sekcije u Mo- 
staru i Hidrotehničkog pododjeljka u Bosanskoj 
Gradiški samostalno je radio na osnivanju i izvedbi 
novih te uzdržavanju izvedenih vodograđevina sve 
do kraja 1922. god., kada je, zbog usavršavanja 
u struci, otišao u Čehoslovačku Republiku, gdje je 
boravio do početka 1927. god. Za vrijeme boravka 
u Čehoslovačkoj najprije se upoznao s laboratorij- 
skim načinom rada, a zatim je stupio u službu 
Referata Ministarstva javnih radova u Bratislavi, 
onda u službu Tehničkog referata Ministarstva po- 
ljoprivrede u Bratislavi i, napokon, u službu ovla- 
štenog inženjera Josipa Vokroja u Bratislavi. 

Za to vrijeme dr ing. Frankovć je izradio osno- 
vu hidrocentrale na rijeci Hernadu, djelomično 
osnovu I i II stupnja hidrocentrale na Starohor- 


skom potoku, generalnu osnovu melioracije po- 
dručja na lijevoj obali rijeke Morave između 
Hodanina i Brocke, generalnu osnovu regulacije 
rijeke Nyitre kod grada Nyitre i generalnu osnovu 
regulacije rijeke Turca, te je izveo više manjih 
odvodnji pomoću drenaže. 

Generalna inspekcija voda za Bosnu i Herce- 
govinu u god. 1921., a zatim Referat Ministarstva 

javnih radova i Referat 
Ministarstva poljopri- 
vrede u Bratislavi 1927. 
god. istakli su naročite 
odlike dr ing. Franko- 
vića u naučenjačkoj tač- 
nosti i temeljitosti struč- 
nog znanja, a uz to su 
mu dana i vrlo pohval- 
na priznanja za rješenje 
pojedinih projektnih o- 
snova, na kojima je ra- 
dio kao samostalni pro- 
jektant. 

Nakon povratka u 
domovinu dr ing. Fran- 
ković je nastupio slu- 
žbu prvo kao dnevničar 
kod Građevne uprave 
za regulaciju rijeke Sa- 
ve u Zagrebu, a zatim 
kao referent za vodo- 
gradnju u Odjelu za 
javne radnje i promet 
Zagrebačke oblasti, te u 
Oblasnom hidrotehnič- 
kom odjeljku u Zagre- 
bu sve do potkraj 1929 
godine, kada je bio pre- 
mješten u Beograd na 
dužnost šefa odsjeka za 
hidrografiju i vodne snage Ministarstva građevina. 

Vrativši se 1930. u Zagreb, nastupio je službu u 
Tehničkom odj. Banske uprave, i u svojstvu hono- 
rarnog konzulenta službovao do početka 1931. god., 
kada je postavljen za profesora na Državnoj sred- 
njoj tehničkoj školi u Zagrebu. U tom je svojstvu 
službovao do 1939. godine ,a do 1943. godine kao 
upravitelj te škole. Za to vrijeme napisao je više 
stručnih ocjena naučnog rada nekih autora i davao 
je stručna mišljenja o različitim hidrotehničkim 
radovima od većeg značaja (Lonjsko polje, plovnost 
Save do Zagreba, Odransko polje, rekonstrukcija 
hidrocentrale Zeleni vir, hidrocentrala na rijeci 
Lici kod Sklopa, regulacija rijeke Krapine i njenih 
pritoka, te je izradio generalnu osnovu za isko- 
rišćenje vodne snage potoka Ličanke i oLkvarke). 

Od 1943. do 1945. god. bio je redoviti profesor 
Tehničkog fakulteta Sveučilišta u Zagrebu, a zatim, 
do 1948. god., profesor na Državnoj srednjoj teh- 
ničkoj školi, odnosno na Građevinskom tehnikumu 
u Zagrebu, a uz to i honorarni nastavnik za vodno- 
graditeljstvo i gospodarske melioracije na Poljo- 
privredno-šumarskom fakultetu Sveučilišta u Za- 
grebu, sve do 1951. godine. Potkraj 1948. god. 
izabran je za izvanrednog, a početkom 1954. god. za 
redovitog profesora Tehničkog odnosno Arhitekton- 
sko-građevinsko-geodetskog fakulteta Sveučilišta 
u Zagrebu i u tom svojstvu je penzioniran 31. VIII. 
1960. godine. 

Neobična marljivost i sposobnost da kritički 
ocjenjuje prividno riješene probleme omogu- 
ćila je prof. Frankoviću da riješi mnoge pro- 
bleme iz različitih područja hidraulike. Ukupno 
je objavio 32 veća i manja naučna rada na hrvat- 
skom, češkom, njemačkom i engleskom jeziku, 
a osim toga i više ocjena naučnih i stručnih radova 
drugih autora. U inozemnim naučnim krugovima 
(akademik L. Escande) naročito je zapaženo nje- 
govo originalno rješenje problema vodne komore, 
jer je već 1921. god. dokazao neodrživost kriterija 
D. Thome. Vrlo su važni i njegovi opsežni radovi 
koji se odnose na strujanje podzemne vode. U tim 
je radovima dao novu jednadžbu filtracije i ujedno 
dokazao da Darcyeva jednadžba može zadovoljiti 
samo kod malih brzina, a dao je i novu jednadžbu 
za računanje prosječnog promjera krutih čestica 
od kojih se sastoji tlo. Osim toga dao je i novu 
jednadžbu s pomoću koje treba računati zavisnost 
koeficijenta propusnosti tla jednakog sastava ali 
različitih volumena šupljinica i volumena higro- 
skopske i kapilarno vezane vode. Ta se jednadžba 
bitno razlikuje od onih koje su dali Kozeny, Cun- 
ker i Terzaghi. Naročito je važan i rad u kojem 
je dao jednadžbu za određivanje vrelne plohe, 


krivulje gubitka tlaka i krivulje procjeđivanja u 
grabama i zdencima, kao i rad u kojem je dokazao 
da se metoda električne analogije može primijeniti 
jedino na strujanje idealnih tekućina, a na stru- 
janje stvarnih samo onda kad je neznatan gubitak 
tlaka na putu koji prevali tekućina. Od naročite 
je praktične važnosti njegov rad u kojem je dao 
smjernice za određivanje uzgona, koji stvarno dje- 
luje na građevinu, a također i jednadžbe za odre- 
đivanje međusobne udaljenosti cijevi pomoću kojih 
se vlaži tlo. 

Značajni su i radovi koji se odnose na rješenje 
problema turbulentnog strujanja tekućine, jer je 
uzeo u obzir sve važnije faktore, koji mogu utje- 
cati na točnost računanja gubitka tlaka u cijevima 
pod tlakom, kao i u koritu sa slobodnom površinom. 
Isto je tako od praktične važnosti i rad u kojem je 
dokazao da se s Pelton-turbinom može polučiti 
znatno veći specifični broj okretaja od dosadašnjeg, 
a time i ispuniti praznina koja postoji između 
specifičnog broja okretaja Peltonove i sporohodne 
Francisove turbine. Od mnogobrojnih stručnih mi- 
šljenja, koja je dao prof. Franković, vrijedno je 
spomenuti njegovo originalno mišljenje o postanku 
pukotina na vodnoj komori hidroelektrane »Tito« 
(Gubavica). 

Na kraju treba spomenuti da je princip pogona 
lađa reakcijom prof. Franković praktički ostvario 
već 1931. god. Za njegov dosadašnji, naučni, prak- 
tični i pedagoški rad odlikovan je ordenom rada 
I. reda, a od strane Jugoslavenskog društva za 
hidraulička istraživanja diplomom i priznanjem 
za najbolji članak, koji je objelodanjen u posljed- 
nje 3 godine. 

Po odlasku u penziju primio je od Vijeća AGG- 
fakulteta pismenu zahvalu za svoj dugogodišnji 
naučni i nastavni rad. 

E. S. 


<Jz inozemnih časopisa 

GRAĐEVINARSTVO U JAPANU DRŽI KORAK 
S OPĆIM NAPRETKOM ZEMLJE 

(Engineering News-Recorđ, New York, novembar 1960.) 

U broju od 24. novembra 1960. časopisa ENR objav- 
ljen je prikaz stanja građevinarstva u Japanu iz pera 
glavnog urednika W. G. Bowmana. U nastavku se daje 
kratak izvod iz tog prikaza. 

Usprkos velikom procvatu građevinarstva, koji iz- 
nenađuje svakog stranca, sami Japanci nisu zadovoljni 
s tempom izgradnje. Naročito spor im se čini tempo 
u izgradnji cesta, te stambenoj i komunalnoj izgradnji. 
Ustvari, da je stanje zadovoljavajuće svi priznaju samo 
za sektor energetike. 

U* Japanu su i prije rata izvođeni značajni gra- 
đevinski objekti (naročito tuneli, luke i pristaništa), 
ali tek poslije Drugog svjetskog rata posve je napušten 
tradicionalni ručni rad i prešlo se na savremen način 
izvođenja građevinskih radova. Japanci se nisu zausta- 
vili samo na tom da u potpunosti primjene uvezene 
metode i mehanizaciju, oni su adaptirali i još više 
pojačali njihovu efikasnost u svojim specifičnim uslo- 
vima. 

Japan spada među najgušće naseljene zemlje svijeta 
(243 stanovnika na km 2 ). Pri tom treba imati u vidu 


da je samo 20% od ukupne površine zemlje obradivo, 
da se stanovništvo Japana vrlo brzo povećava i da 
se sve više koncentrira u četiri velike aglomeracije. 

Zato je problem prostora u Japanu problem broj 
jedan (vidi si. 1), a osvajanje novih površina jedan od 
najvažnijih zadataka. Prema procjeni japanskog mi- 
nistarstva građevina trebat će za potrebe industrije i 
stambene i komunalne izgradnje u idućoj dekadi osvo- 
jiti više od 160 000 ha nove zemlje. Ovo će stajati više 
od 50 milijardi dolara, pošto će se nova zemlja u 
velikom postotku dobiti nasipanjem morskih pličina 
i usjecanjem u brda. 

Sa konstruktivnog stanovišta osvajanje novih po- 
vršina zemlje od mora je jednostavno. Zemljište se 
ogradi čeličnim žmurjem ili betonskim zidom i zatim 
nasipa refulerima. U samom Tokijskom zalivu planira 
se na taj način dobiti novih 6 000 ha zemljišta. 

Sada su u izvođenju dva velika projekta za po- 
trebe industrije u gradovima Naga ja i Sahai, sa pred- 
računskom svotom 60 odn. 40 miliona dolara. 

Za potrebe poljoprivrede u izvedbi su programi za 
melioraciju 40 000 ha zemljišta. 

Koncentrirajući napore prvenstveno na razvitak in- 
dustrije i poljoprivrede Japan relativno zaostaje u 

SI. 1: Problem prostora u Tokiju: autoput vodi po 
kućama u starom kanalu 

pogledu rješavanja stambenih i komunalnih problema. 
Velik broj zgrada bio je porušen za vrijeme rata i 
stambeni standard je još uvijek niži nego prije rata. 
Devedeset po sto gradskih zgrada je od drveta. Zato 
vlada daje dotacije za izgradnju vatrostalnih zgrada 
uzduž glavnih ulica u 90 gradova. Time se misli dobiti 
nizove kuća, koje bi poslužile kao zastor za sprečava- 
nje širenja požara. Kako su to kuće sa 3 ili više katova, 
ujedno se štedi i na prostoru. 

Vodoopskrba takođe zaostaje. Samo 49°/o gradskog 
stanovništva dobija vodu iz gradske mreže. Još gore 
je sa kanalizacijom. Odvodni sistem je sproveden u 
manje nego 15°/o od izgrađenih rejona u gradovima. 

Ni tempo izgradnje cesta ne zadovoljava. Prije rata 
je u Japanu bilo samo 200 000 motornih vozila, sada 
ih ima preko 2 miliona (ne računajući 1,3 miliona 
motornih kotača i trikolica). U 1960. god. će godišnja 
proizvodnja automobila u Japanu vjerojatno doseći 
400 000 kola, i računa se da će do kraja 1965. god. biti 
u zemlji 3 miliona automobila, a do kraja 1970. god. 
6 miliona. Zato vlada želi da ubrza izgradnju savre- 
menih putova i planira da u idućih 5 godina investira 
u autoceste oko 65 milijardi dinara. 

Od objekata u radu najznačajniji je autoput dužine 
180 km, koji će povezivati gradove Nagaja i Kobe. 
Imat će 4 saobraćajne trake, a stajat će oko 220 mil. 
dolara. 

U 1958. god. dovršen je podmorski cestovni tunel 
Kanmon, koji spaja otoke Honšu i Kjušu (si. 2). Zapo- 
čet je još prije rata. Promjera je 11,5 m. Širina kolo- 
voza je 7,5 m. Za pješake i bicikliste postoji zasebna 



SI. 2. Tunel između otoka Honšu i Kjušu, najduži 
podmorski tunel na svijetu (3,2 km) 


staza 4 m šir. ispod ceste. Na najdubljem mjestu tunel 
leži 55 m pod razinom mora. Za ventilaciju služe 4 
vertikalna okna. 

Zaseban problem predstavlja urbanistički razvoj 
Tokija, koji je sa svojih 9 miliona stanovnika sada naj- 
veći grad na svijetu. Prirast stanovništva iznosi oko 
200 000 na godinu. Suočen sa zastrašujućim izgledima 
nekontroliranog razvoja grada u budućnosti, parla- 
ment je 1956. god. izglasao zakon o rekonstrukciji me- 
tropole. Prema usvojenom programu cijeli grad bi se 
rekonstruirao do 1975. god. na površini sa radiusom 
od 55 km oko centra grada. Grad bi se dijelio na 3 
elementa: danas izgrađeni dio, u koji bi bila uklju- 
čena i Jokohama i još nekoliko gradova, zeleni pojas 
i serija satelitskih gradova unaokolo. Do 1975. god. 
se planira izgraditi 30 takvih satelita sa ukupnim sta- 
novništvom od 2,7 miliona. Troškovi ovog plana se 
cijene na 33 milijarde dolara. 

Pri tom važan zadatak predstavlja poboljšanje 
saobraćaja. Mreža gradske podzemne željeznice bi po- 
rasla od sadašnja 33 km na 105 km. U centar grada 
vodit će kroz zeleni pojas sistem od 8 linija podzemne 
željeznice i 10 magistralnih ekspres puteva. 

Pesimisti upozoravaju da vlada dosada nije uspjela 
da zauzme odlučan stav za ostvarenje tog plana. Opti- 
misti, naprotiv, računaju da će rastući kaos u gradu 
prisiliti na sprovođenje plana. 

Međutim jedan od ciljeva plana, da se prosječna 
visina zgrada u sadašnjem izgrađenom dijelu grada 
poveća od 1,6 katova (računajući i prizemlje kao kat) 
na 3,2 kata, ostvaruje se punom parom. Po cijelom 
Tokiju niču nove uredske i stambene zgrade sa 7 (pa 
i više) katova. Pri tom se gotovo nesvjesno, razvija nov 
japanski stil, koji karakteriziraju debele spratne ploče, 
sa istakom preko stupova, da bi pružile što bolju za- 
štitu ne samo od kiše i sunca, već i od slomljenog 
stakla kod potresa. Zgrade su većinom od be- 
tona, da bi se postigla veća sigurnost u slučaju po- 
tresa i požara, ali se grade i sa čeličnim kosturom. 

S obzirom na česte potrese u Japanu, najveća je 
dozvoljena visina zgrada u Tokiju 32 m (najviša zgrada 
u Japanu je u Osaki — 45 m). Kod odlučivanja o visini 
zgrada treba imati u vidu i uslove temeljenja. U ni- 
jednom japanskom gradu nema čvrstog tla za fundi- 
rani e. Piivajuće ploče i betonski stupovi su u čestoj 
upotrebi, ali se koriste i kesoni ispod zidova i stupova. 
Na mnogim zgradama je čitav podrum izveden kao 
keson izgrađen na tlu i spušten pod teretom gornjih 
spratova. 

Opseg građevinskih radova raste iz godine u godinu 
(u 1959. god. je bio za 29% veći nego u 1958. god., a u 
1960. će biti za 17«/o veći nego u 1959. god.). U 1960. 
god. će vrijednost građevinskih radova iznositi 600 
miliona dolara, blizu 16% od ukupnog bruto produkta 
(u 1959. god. je taj postotak iznosio 11,5%, tj. približno 
kao u SAD). ' B. P. 

DVIJE METODE IZGRADNJE ZAGATA NA STIJENI 

(Construction Methods, Novembar 1960.) 

Pri izgradnji mosta Theodora Roosevelt-a u Wa- 
shingtonu trebalo je izgraditi 5 riječnih stupova i 2 
upornjaka. Temeljenje svih riječnih stupova bilo je 
projektirano na stijeni. Izvođač je odabrao metodu pre- 
ma kojoj je trebao postaviti teški kostur od čeličnih 
profila kao razupornu kontsrukciju zagata od čeličnog 
žmurja. 

Već kod prvog stupa u dubokoj vodi naišlo se na 
teškoće zbog pojave vrlo neravnog stijenovitog dna, 
s grebenom visine preko 3 m. Isprva je podvodnim mi- 
niranjem trebalo ukloniti taj greben i izravnati stijeno- 
vito dno. Teškim pokretnim bušilicama montiranim na 
plivajućoj skeli izvršeno je podvodno bušenje 48 mina 
dužine 4,2 m, i to u dubini oko 15 m (SI. 1). Nakon 
što je izvršeno miniranje, izvršeno je čišćenje dna ba- 
gerom s kašikom 1,75 m 3 montiranim na pontonu. Nakon 
toga prišlo se postavljanju čeličnog kostura težine 

115 t, koji je prethodno bio sastavljen u 2 sekcije na 
plivajućoj skeli i njom bio dopremljen do mjesta 
ugradnje. Ovdje su konstrukcije spuštene pomoću 2 
dizalice na gusjenicama, montirane na teškim ponto- 
nima. Učvršćenje tih okvira izvršno je pomoću 4 cijevi 
0 35 cm, postavljene u uglovima okvira u izbušene 


SI. 1 

rupe u stjenovitom dnu rijeke. Cijelu tu delikatnu 
operaciju uvježbao je izvođač na modelu (si. 2). Nakon 
što je okvir postavljen, obložen je s vanjske strane 
čeličnim žmurjem. Otješnjenje spoja tog žmurja sa 
stijenom dna izvršeno je pomoću betonskog čepa, po- 
loženog s vanjske strane zagata. Beton za taj čep 
spušten je dizalicama u posebnim posudama uz pomoć 
ronioca (si. 3). Nakon što je crpljenjem osušena gra- 


Sl 2 

đevna jama, unutar žmurja veličine 9,3 X 37,2 m izvr- 
šeno je konačno temeljenje i betoniranje stupa dimen- 
zija 6,0 X 34,8 m. 

Pri tome ostaju ugrađene konstrukcije razupora, 
dok se glavni nosači okvira, kao i, naravno, samo 
žrnurje vade po izvršenoj izgradnji. Izvođač je računao 
sa dvostrukom upotrebom tog materijala. U plićoj vodi 
bila je stijena u dnu pokrita do 6,0 m debelim slojem 
pijeska i mulja. Računalo se da će ta debljina biti 
dovoljna da se postigne dobro otješnjenje žmurja u 
dnu. Primijenjena je metoda slična prije opisanoj. 
Zbog postojanja neravnog materijala u dnu nisu mogli 
biti primijenjeni definitivno sastavljeni okviri. Okviri 
su ankerisani pomoću cijevi i na njih obješeni (si. 4). 
Nakon što je pobijeno žrnurje do stijene, započeto je s 
podvodnim iskopom pomoću bagera. S napredovanjem 
iskopa spuštan je okvir. Nakon što je iskop dovršen, 


SI. 4 

ravne površine stijene dolazilo do jakih prodora vode 
i mulja u građevnu jamu. U takvim slučajevima tre- 
balo je s vanjske strane izvršiti otješnjenje betonskim 
čepom. Taj čep izveden je originalnim uređajem, sa- 
stavljenim od dvije cijevi 0 10 cm, spojene paralelno. 
Jednom cijevi vodi se tlačna voda kojom se uklanja 
muljeviti materijal, dok se drugom cijevi pumpa beton. 

V. J. 

GRADNJA VELIKOG ALPINSKOG CESTOVNOG 
TUNELA KOD SV. BERNARDA 

Veliki prijevoj kod Sv. Bernarda visok je 2470 m 
nad morem i važan je prelaz preko centralnih Alpa, iz 
doline Aosta u dolinu Martin j i na švicarskoj strani. Od 
oktobra do marta je u Švicarskoj svaki prelaz onemo- 
gućen, i tada se motorna vozila prebacuju na jug že- 
ljeznicom, kroz tunele Mont Cenis, Simplon i Gothard. 
Međutim, kapacitet ovih tunela postao je već prema- 
len, i zato se sada grade dva velika cestovna tunela, 
i to ispod Mont Blanca i ispod Sv. Bernarda. Ovaj po- 
sljednji je jeftiniji i napravit će kraću vezu od prvog 
tunela između Milana i Đenove za Strasbourg i Pariš. 


izvršeno je, zbog kose površine stijene, s nutarnje 
strane žmurja, djelomično na dnu betoniranje beton- 
skog praga, na koji se oslanja žrnurje. Naime, uslijed 
kosog dna nije čelično žrnurje na dubljoj strani s nu- 
tarnje strane moglo biti razuprto čeličnim okvirom. 
S obzirom na to da žrnurje na konsoli oko 3 m ne bi 


SI. 3 

moglo podnijeti veliki vodni pritisak, izveden je nave- 
deni betonski prag kao donji ležaj. Taj prag ankerisan 
je za temeljnu stijenu, nakon što je ronilac izvrtao niz 
rupa. Ronilac je u udaljenosti od oko 1 m od žmurja 
postavio 0,9 m visok zid od vreća s pijeskom, kao 
oplatu za betoniranje praga. 

Pri osušivanju građevne jame došlo je do opetova- 
nih teškoća. Pokazalo se, naime, da 6 m debeli nadsloj 
nije bio dovoljan za otješnjenje, te je uslijed vrlo ne- 

Predviđa se promet kroz taj tunel sa 290 000 motornih 
kola u godinu dana, s maksimalnim prometom od 250 
kola u satu. 



Tunel je na sjevernoj strani položen u sloju kom- 
paktnog biotitskog škriljevca, koji je homogen, s pro- 
šloj cima amfibolita od 2 do 5 m debljine. 

Na talijanskoj strani prolazi kroz rastresit karbon- 
ski škriljevac. Duljina tunela je 5828 m. On ide sa sje- 
vera u pravcu do srednjeg vertikalnog ventlacionog 
okna, zaokreće za 6,85 stupnjeva na desno i nastavlja 
se u opet u pravcu do južnog portala. Niveleta ceste 
na sjevernoj portalu je na koti 1915 i penje se sa 3%o 
u dužini od 2934 m. Dalje pada sa 16,87% 0 do južnog 
portala, do kote 1875 m nad morem. Uslijed male visine 
nadsloja izradit će se dva ventilaciona okna na švicar- 
skoj strani, i to prvo na udaljenosti od 1475 m od sje- 
vernog portala, visine 200 m i unutarnjeg promjera 
od 4,5 m. Drugo okno je nad najvišom niveletom u 
tunelu. Visoko je 358 m i unutarnji mu je promjer 
4,7 m. 

Širina kolovoza u tunelu je 7,50 m, s obostranim 
pješačkim stazama, širine 83 cm na švicarskoj i 73 cm 
na talijanskoj strani. Slobodna visina prolaza je 4,55 m. 
Profil tunela je u obliku potkove, površine 62,8 m 2 na 



švicarskoj i nešto veće na talijanskoj strani. Jedan dio 
prostora ispod svoda tunela pregrađen je vodoravnim 
armirano-betonskim stropom i sa dvije vertikalne 
pregrade, za tri uzdušna kanala, i to dva bočna za 
dovod svježeg a srednji za odvod pokvarenog vazduha. 
Svježi se uzduh dovodi iz sjevernog okna i južnog 
ulaza u tunel, a odvodi na oba portala i kroz srednje 
visoko okno. Za dovod u tunel maksimalno 500 m 3 
uzduha u sekundi bit će potrebni ventilatori od ukupno 
1740 KS. 

Kolovozna tabla na talijanskoj strani bit će izgra- 
đena od betona, u dva sloja od 20 i 8 cm, s umetnutom 
armaturom. U sredini tunela je ispod kolovoza kanal 
za smještaj naftovoda, pokriven armirano-betonskom 
pločom. Osim toga je ubetoniran kanal za drenažu 
tunela. Tunelska zidana podgrada je debela najmanje 
25 cm i, gdje je potrebno, ugradit će se i podnožni svod, 
debljine 40 cm. 

Na talijanskoj strani je do početka kolovoza 1960. 
izbušeno 863 m tunela. Od toga je izbijeno 580 m cije- 
log profila, s površinom od 74 m 2 i ozidano 500 m. 
Dalje se pred izbijanje čitavog profila proširuje kalota 
na 20 m, s površinom od 30 m 2 , a pred njom se buši 
gornji pionirski potkop. Taj posao se radi u opasnom 
karbonskom škriljcu. Potkop ima trapezni presjek od 
8 m 2 površine i visok je 2,80 m. U njemu se napreduje 
oko 12 m u danu. Proširenje kalote se vrši na obje 
strane, osigurava longarinama i radijalnim stupovima, 



koji se dalje zamjenjuju rešetkastim čeličnim lukovima 
na svaki metar. Ovi podupiru 2 m duge čelične limove 
oplate. Gdje je potrebno, podupire se stijena o oplatu 
radijalnim stupićima, koji se zabetoniraju u kalotu, 
s upotrebom brzo stvrdnjavajućeg cementa. Taj je ot- 
poran protiv sulfanitnih soli. 

Nakon 10 dana se skida oplata i iskopa centralni 
prosjek do dna tunela, u dužini od 50 m, koji se dalje 
proširuje izbijanjem oporaca, naizmjenično na jednu 
i drugu stranu, i vrši podziđivanje kalote zidom opo- 
raca, na dužinu od 4 m. Podnožni svod se radi u dužini 
od 1 m na svakih 3 m udaljenosti, a ima debljinu 40 cm. 
Ispod podnožnog svoda je zidan kanal za drenažu tu- 
nela, nad kojim se nalazi prostor za naftovod. 

Transport odlomljenog materijala vrši se motornim 
damperima, a buši se sa 20 pneumatskih bušilica firme 
»Copco‘, tipa »Tiger«, sa »Sandvik Coromant« čeličnim 
dlijetima. 

Na švicarskoj strani se prolazi kroz zdravu i kom- 
paktnu stijenu i napreduje se u punom profilu. Ne- 
zgodno je samo to što se slojevi stijene pružaju uzduž 
osi i padaju pod strmim uglom. Zato je smanjen efekat 
mina. S tri paljenja u 24 sata napreduje se samo 5 do 
7 m. U tunel se ušlo svega 1500 m. Pred glavnim se 
čelom napreduje pilotnim potkopom, u kojem se pali 
30 mina uz potrošnju do 90 kg eksploziva. Mine su 
poredane u krugu oko šuplje rupe promjera 5 do 7 cm, 
koja olakšava izbijanje stijene. Ostali dio čitavog pro- 
fila ima 90 do 100 mina sa 170 do 200 kg eksploziva, 
s rupama od 3,20 do 3,50 m dubine. Sada se vrtaju i 

SI 4 


dublje mine, do 4,50 m. Pre- 
ma sigurnosnim propisima u 
kantonu Valis u Švicarskoj 
zabranjeno je direktno elek- 
trično paljenje u tunelu, 
zbog čestih gromova, i stoga 
se pali sporo gorećim fiti- 
ljem. Mine se buše pneumat- 
skim čekićima tipa »SIG«, 
težine 22 kg, na pneumat- 
skim stalcima, montiranim 
na 20 tona teškom »đempo« 
vagonu, postavljenom na 
tračnicama, sa dvije plat- 
forme od kojih se donja mo- 
že hidraulički dići, da pro- 
pusti mehaničku lopatu od 
900 litara za utovar u vago- 
ne, sistema Allis-Chalmers 
U pionirskom potkopu se 
radi s lopatom od 200 litara, 
koja stalno ostaje u tom pot- 
kopu, đočim se đempo i ve- 
lika lopata udaljuju pred 
paljenje. Odmah iza paljenja 
mina u velikom profilu buše 
se rupe za zakotvljenje sti- 
jene, kako bi se radništvo 
osiguralo od prskan ja kame- 
na. To bušenje se vrši djelo- 
mično s platforme đemba ili 
s još jedne pokretne radne skele pozadi. Nisu potrebni 
naročiti čelični potporni lukovi. Podgrada se betonira 
s pokretne skele u oplati, dugoj 40 m od lakih čeličnih 
limova. Komprimirani uzduh od 6 do 7 atmosfera pre- 
tlaka dobiva se od dva Flottmanova kompresora i 4 
velika i 3 mala rotaciona kompresora, od ukupno 1150 
KS. Ventilacione cijevi imaju promjer 700 mm i izra- 
đene su od ukočenog drveta, spajane plastičnim rukav- 
cima i aluminijskim sponama. Takove su cijevi lake 
i lako se popravljaju. Provode do radnih mjesta na čelu 
tunela oko 8 m» uzduha u sekundu. Pred ulazom u 
tunel je podignut silos sa 4 vanjska odjeljenja za pije- 
sak i ostale agregate, a unutarnje odjeljenje je za 
cement. Drobilice i sita su smješteni na ulazu u tunel. 

Postojeći pristupni put treba do tunela premjestiti 
zbog gradnje brane i rezervoara za hidrocentralu 
»Toules«. Cesta će biti duga 5,5 km i mit će maksimalni 
uspon 6°/o. Bit će pokrivena armirano betonskim kro- 



Sl. 5' 


vom za zaštitu od snijega. Širina ceste bit će 8 m, s če- 
ličnom ogradom na strani doline i betoniranim rigolom 
na brdskoj strani, zaštićenim rubnim kamenom. Na 
nekim izloženim mjestima bit će galerija pojačana, 
zbog sniježnih i kamenih usova. Slobodna širina puta, 
između vertikalnih stupova galerije, bit će 9 m, a stu- 
povi će biti razmaknuti na 4,5 m. Cesta se završava 
pred tunelom na jednom ravnom platou, dugom 190 m 
i širokom 42 m. Tu će se vršiti pogranična kontrola za 
obje države. Podići će se restauracija, motel i servisna 
stanica s uredskim prostorijama i mjestom za parki- 
ranje teretnih kola i luksuznih automobila. 



SI 6 


Najvažniji uređaj tunela su njegove ventilacione 
naprave. Električna energija dobit će se od male hidro- 
centrale blizu manjeg ventilacionog okna. Na talijan- 
skoj strani nema mjesta za parkiranje i tu će biti smje- 
štena samo postrojenja za ventilaciju tunela i kon- 
trolna stanica za tunelske instalacije i za naftovod. 
Pred tunelom prelazi cesta preko betonskog mosta nad 
dubokom dolinom na drugu stranu brda, gdje se opet 
nalazi mjesto za parkiranje automobila. Ovdje se izlaz 
ujedinjuje sa starom cestom, koja dolazi preko prevoja. 

Ona je odavle na dalje široka 9 m, s padom do 3,6°/o. 
Duga je 10,35 km. I ta će cesta biti zaštićena od snijega 
armirano-betonskim krovom, slično kao i na švicarskoj 
strani. 

(The Engineer , London, 210 (1960.), 5466, 5467, od 
28. X, 4. XI 1960.) 

Ing. Nikola Mark 
Tumač slika: 

1. Presjek tunela na švicarskoj strani, a) Kanal za 
ventilaciju, h) Dovod svježeg uzduha. c) Odvod pokva- 
renog uzduha. d) Drenaža tunela, e) Naftovod. 

2. Presjek tunela s talijanske strane, a) Drenažni kanal 
na mjestu potrebe, b) Kotva za stropnu konstrukciju, 
na svakih 3 m. c) Dubina ukotvljen ja u stijeni, barem 
90 cm. d) Zidovi uzdušnih kanala, glatko ožbukani. e) 
Armirano -betonska ploča stropa, f) Obloga tunela be- 
tonom. g) Gornji sloj armiranog betona u kolovozu, 
h) Donji sloj betona kolovoza, i) Kontinuirana drenaža 
k) Podnožni svod, debeo 40 cm. m) Kanal za naftovod, 
n) Azbestna cijev, promjera 50 cm, za drenažu tunela. 
3) Zaštitni krov protiv snijega, na pristupnom putu 

do tunela. 

4. Pogled na talijanski portal tunela, s pristupnog puta 
s provizornim mostom i stupovima za armirano-beton- 

, ski stalni most, do tunela. 

5. Pogled s provizornog mosta kod portala tunela na 
drugu padinu doline rijeke Gran San Bernardo, sa 

stupovima budućeg mosta. 

6. Pokretna oplata za betoniranje tunela. 

RAZNOLIKA MEHANIZACIJA SAVLAĐUJE 
MOČVARNI TEREN 

(Construction Methods, Novembar 1960.) 

Pri izgradnji međudržavnog autoputa br. 81 u državi 
New-York potrebno je na jednoj dionici dužine oko 
9 km, koja prolazi močvarnim terenom, izvršiti zemljo- 
radnje od preko 1,1 milijuna m 8 . Veći dio materijala 
dobiva se iz pozajmišta, jer je put većinom u nasipu 
visine oko 1,2 m. 


Vlažni teren onemogućava skreperima pražnjenje u 
slojevima. Stoga je izvođač izvodio nasip do visine 
oko 0,6 m sa čela; skreperi su pražnjeni na čelu nasipa 
i materijal je povremeno odguravan naprijed buldo- 
žerima. 



SI. 2 


Radove su započeli teški buldožeri tipa Catterpillar 
D-9 skidanjem i deponiranjem u gomilama površinskog 
humusnog sloja. Po završenom nasipivanju taj se ma- 
terijal odvozio kamionima na mjesto gdje su bila otvo- 
rena pozajmišta. 

Izgradnja nasipa vrši se skreperima i buldožerima. 
Pri punjenju na pozajmištu skreperi su potpomognuti 
teškim traktorima-guračima (si. 1). 

Skreperi istovaruju teret na jednom mjestu, dok 
stoje pri čelu nasipa, jer vlažno pjeskovito tlo ne omo- 
gućava toliku trakciju kod koje bi se skreperi mogli 
prazniti u kretanju (si. 2). Tako nasipane hrpe materi- 
jala odgura vaju se buldožerom naprijed i formira se 
nasip (si. 3). Autoput se sastoji od 2 nasipa širine u 



SI. 1 


Materijal koji treba ukloniti sastoji se djelomično 
od treseta i površinskog sloja humusa. Nasipni mate- 
rijal je dobiven najvećim dijelom iz 6 pozajmišta. Radi 
se o izabranom materijalu za osobito vlažne sekcije 
autoputa. 


kruni po 10,8 m, s asfaltnim kolovozom širine 7,2 m za 
svaki smjer, pokosi nasipa su 1 : 4. 

Sabijan je nasipa vrši se samim teškim skreperima 
i buldožerima, koji se po njemu kreću. Nakon što je 
na takav način izgrađen dio nasipa, pristupa se izvedbi 

propusta. Bagerom se iskopa kroz već izgrađeni nasip 
jarak i polažu se cijevni propusti od valovitog po- 
cinčanog lima. Interesantan je uređaj kojim je izvo- 
đač osposobio jedan utovarivao na gumenim točkovima 
kao dizalicu za montažu elemenata takvog propusta 
(si. 4). 

Nakon što su ugrađeni propusti, nastavlja se i do- 
vršava izgradnja nasipa. Sabijanje nasipa vrši se po- 
moću valjka s gumenim točkovima koji vuku traktor 
točkaš. Za fino planiranje primijenjen je grader (si. 5). 



SI. 4 


Na mjestima gdje je trasa autoputa prolazila kroz 
morenski materijal s velikim samcima nisu mogli biti 
primijenjeni skreperi. Rad je obavljen bagerima kaši- 
kraima 2,0 m3 i teškim kamionima dumperima. 

Po završenoj izgradnji tijela nasipa odvozi se s po- 
vršine uklonjeni materijal (humus i dr.) na mjesto 
gdje su bila otvorena pozajmišta. 

V. J. 



SI. 5 


TUNELSKA CIJEV PLOVI NA MJESTO SPUŠTANJA 

(Engineering News-Record, New York, novembar 1960.) 

Tunelska cijev 60 m duga i 11 m promjera, ukrašena 
zastavama, isplovila je u mirne vode unutarnje luke 
između gradova Oakland i Alameda u SAD (slika). Ona 
će poslije kratkog puta biti spuštena na dno mora. 



To je prvi od 12 valjaka težine 5 500 tona, koji će, 
kad budu ugrađeni, omogućiti novu podmorsku ce- 
stovnu vezu sa dvije saobraćajne trake, između spo- 
menuta dva grada. 

Troškovi građenja će iznositi 17 miliona dolara. Tu- 
nel će biti postavljen paralelno za 33 godine starim 
tunelom, koji je sličnog presjeka kao i novi. Kada se 
dovrši novi tunel, u tunelima će se zavesti jednosmjerna 
vožnja sa 2 saobraćajne trake. B. P. 


<Jz Saveza građevnih inženjera i tehničara JKVZ Jđrcatske 


ZAKLJUČCI 

SJEDNICE ODBORA SGITH-e ODRŽANE DNE 20. I 
1961. GOD. U ZAGREBU I SJEDNICE IZVRŠNOG 
ODBORA SGITH-e OD 1. II. 1961., 
donijeti na temelju čl. 30. Statuta SGITH-e 

1. Usvaja se izvještaj o radu Izvršnog odbora i u 
vezi s tim odluke sa I — IV sjednice Izvršnog odbora. 

2. Usvaja se blagajnički izvještaj i izvještaj nad- 
zornog odbora. 

3. Usvaja se budžet prihoda i rashoda SGITH-e za 
poslovnu godinu 1961. u visini od Din 9,218.000. — . 


4. Kako je utvrđeno, da završni račun nije dovršen, 
na prijedlog nadzornog odbora određuje se rok za do- 
vršenje završnog računa do 31. III. 1961., i ovlašćuje 
Izvršni odbor da ga pregleda i podnese na konačno 
odobrenje na prvoj slijedećoj sjednici Odbora SGITH-e. 

5. Na temelju odredbe čl. 38 Statuta imenuje se sli- 
jedeći redakcioni odbor časopisa »Građevinar«: 

Glavni urednik: Dr ing. Ervin Nonveiller 

Članovi odbora: ing. Vladimir Bedeković, ing. Valter 
Janaček, ing. Ivan Milković, ing. Franjo Simić, ing. 
Vladimir Šilhard, prof. ing. Kruno Tonković, prof. dr. 

ing. Oto Werner, prof. ing. Mladen Žugaj, ing. Viktor 
Steimann, ing. Dragutin Kovačec, ing. Antun Rožić, 
prof. dr. ing. Rajko Kušević, Milan Jančiković. 

Društva Split, Rijeka, Osijek i Karlovac delegiraju 
jednog svog člana u redakcioni odbor, i naknadno će 
javiti njihova imena. 

6. Novoimenovani redakcioni odbor do prve sjednice 
Odbora SGITH-e izradit će Poslovnik o radu časopisa 
»Građevinar« obuhvata j ući u istom zadatke, organi- 
zaciju i način poslovanja s tim, da se financijsko poslo- 
vanje vodi odvojeno od financijskog poslovanja Saveza, 
i to kao posebno pogonsko knjigovodstvo. Kod prije- 
dloga budžeta prihoda i rashoda Saveza, kao i kod 
završnog računa, poslovanje » Građevinara < ima se iska- 
zati u jednoj stavci prihoda i rashoda Saveza. 

7. Odbor je zaključio da se navedeni plenarni sasta- 
nak Odbora SGITH-e održi u roku od 4 mjeseca s tim, 
da vrijeme i mjesto odredi Izvršni odbor. Načelno se 
preporuča kao korisno naizmjenično održavanje sasta- 
naka Odbora na terenu, u cilju bolje povezanosti sa or- 
ganizacijama na terenu. 

8. Usvaja se plan rada Saveza za 1961. godinu koji 
je sastavni dio ovih odluka s tim, da su Društva oba- 
vezna u roku od jednog mjeseca izraditi svoje planove 
rada za 1961. godinu i kopiju istih dostaviti na uvid 
Izvršnom odboru. Pri razradi planova Društava držati 
se osnovnih smjernica plana rada SGITH-e. 

9. Odbor SGITH-e je utvrdio na temelju pojedi- 
načnih izvještaja društava, da je problem smještaja 
i iznalaženja društvenih prostorija manje- više svuda 
akutan, što je jedan od glavnih uzroka nedovoljne ak- 
tivnosti društava. Odbor preporuča društvima da se u 
prvom redu uz pripomoć kotarskih odbora SSRNJ 
obraćaju organizacijama Narodne vlasti ukazujući im 
na štetnost ovakvog stanja, suprotno interesima vla- 
stitih komuna pri rješavanju zajedničkih problema u 
kojima oblast građevinarstva ima presudnu riječ (npr. 
urbanistički planovi, komunalni problemi, razrada dru- 
štvenih planova itd.). 

Ukoliko društva po ovom pitanju nailaze na teškoće, 
koje nisu u stanju sama riješiti, trebaju se obratiti 
Izvršnom odboru Saveza, koji će sa svoje strane poku- 
šati da se to pitanje povoljno riješi. 

10. Odbor utvrđuje da u NRH još uvijek ima oko 
1000 građevnih inženjera i tehničara neučlanjenih u 
organizacije SGITH-e, te u tom pravcu treba poduzeti 
sve mjere, za što obuhvatnije učlanjivanje građevnih 
inženjera i tehničara u svoje teritorijalne organizacije. 

Odbor utvrđuje da u kotarevima: Čakovec, Gospić, 
Koprivnica, Krapina, Križevci, Kutina, Našice, Nova 
Gradiška, Ogulin i Sisak još nema društava građevnih 
inženjera i tehničara. Na poziv tim kotarevima, preko 
kotarskih odbora SSRNJ, uputili su na sjednicu Odbora 
SGITH-e svoje delegate kotarevi: Kutina, Nova Gra- 
diška, Sisak, Križevci, Ogulin. Delegati su dali obavezu 
da će kao inicijativni odbor u najskorijem vremenu 
pristupiti osnivanju društava. 

U kotarevima koji nisu uputili svoje delegate Iz- 
vršni odbor zadužuje svoje pojedine članove da odla- 
skom u navedene kotareve povedu akciju za formiranje 
društava. 

11. Odbor SGITH-e nagrađuje iz fonda prvog pred- 
sjednika SGITJ za najbolje pokazani uspjeh pri po- 
laganju državnog stručnog ispita u 1960. godini sa na- 
gradom od 15 000. — din. slijedeće svoje članove: 

ing. Antonia Sasunić, »Elektroprojekt«, Zagreb, i 
tehn. Valentin Pintarec, Sekcija za održavanje pruge, 
Koprivnica. 

Ova nagrada dodjeljivat će se svake godine jednom 
inženjeru i jednom tehničaru za najbolje pokazani 
uspjeh pri polaganju stručnog ispita. 

12. Na temelju čl. 30 Statuta predloženi su SGITJ-e 
za počasnog člana SITJ ing. Boris Bakrač, potpred- 
sjednik GNO Zagreb, a kao zaslužni članovi SGITJ-e 
ing. Branko Fišer, Osijek i ing. Franjo Simić, Zagreb. 

M. J. 


PROGRAM RADA SAVEZA GRAĐEVNIH 
INŽENJERA I TEHNIČARA HRVATSKE 
ZA 1961. GOD. 

Da bi se daljnjem radu SGITH i njegovih organi- 
zacija odredile konkretnije smjernice rada, to je u 
skladu sa programom rada SGITJ Odbor SGITH donio 
na svom zasjedanju 21. I 1961. u Zagrebu slijedeći 
program rada za SGITH i njegove organizacije. 

I RAD NA ORGANIZACIONIM PITANJIMA 

1) Poduzeti mjere da se u svim kotarima osnuju 
društva građevnih inženjera i tehničara, što je istak- 
nuto u rezolucijama II Kongresa SGITJ u Skopju. 

2) Nastojati učlaniti što veći broj inženjera i tehni- 
čara u društvo inženjera i tehničara. 

3) Voditi kod kotarskih društava tačnu evidenciju 

0 broju učlanjenih i neučlanjenih inženjera i tehničara 

1 o tome svakih 6 mjeseci izvještavati SGITH. Brojnu 
evidenciju treba voditi po kvalifikacijama, struci i za- 
nimanju (npr. inženjer-hidrotehničar-projektant ili te- 
hničar-saobraćajac-operativac). 

4) Voditi tačnu evidenciju o financijskom stanju 
SGITH i kotarskih društava. Svakih 6 mjeseci treba 
dostaviti financijski pregled od strane kotarskih orga- 
nizacija SGITH. 

5) Provesti uredno dostavljanje legitimacija i znački 
Saveza ITJ kotarskim društvima. Izraditi pogodne 
umetke za praćenje redovnog plaćanja članarine. 

6) Zapisnike sa sjednica SGITH treba redovno slati 
u SGITJ, a zapisnike sa sjednica kotarskih društava 
slati republičkom Savezu. Na taj način moći će se 
redovito pratiti problematika rada kotarskih društava 
i po potrebi pružiti pomoć. 

7) Nastojati da sva kotarska društva donesu što 
prije svoja Pravila i da ih dostave SGITH na odobre- 
nje. Prilikom izrade Pravila kotarska društva dobit će 
sve potrebne upute od republičkog Saveza. 

8) Pronaći najbolje metode za međusobnu razmjenu 
iskustava, kako između pojedinih kotarskih društava, 
tako i između republičkih. 

9) Nastojati da svi članovi SGITH primaju stručni 
časopis Saveza »Građevinar«, koji će ih informirati 

0 radu SGITH i kotarskih društava. Među članovima 
društva provesti agitaciju da što više surađuju u svom 
stručnom časopisu. 

10) Članovi SGITH-e treba da surađuju u Informa- 
cionom biltenu i da rade na njegovoj popularizaciji. 
Isto tako članovi SGITH treba da sudjeluju na izda- 
vanju kataloga građevnog materijala. 

II RAD NA PROBLEMATICI UNAPREĐENJA 
GRAĐEVINARSTVA 

1) Izložiti organima državne uprave zaključke našeg 
kongresa i sa njima proučiti forme zajedničkog djelo- 
vanja na njihovoj realizaciji. Potrebno je utvrditi de- 
taljan program suradnje na ovom planu sa Sekretari- 
jatom za građevinarstvo, urbanizam i komunalne po- 
slove, građevinskom komorom, Sindikatom, Institutom 
za građevinarstvo, i drugim organizacijama, koje se 
bave unapređenjem građevinarstva. Kontakt sa nave- 
denim organizacijama mora imati trajan i sistematski 
karakter. Posebnu pažnju obratiti mogućnosti primjene 
metoda automatizacije u tehničkom procesu građenja 

1 postrojenjima građevne industrije. Pri tome koristiti 
već postojeća tehnička dostignuća na tom polju, bilo 
iz oblasti naše industrije, bilo iz građevinarstva u teh- 
nički razvijenim zemljama. 

Zadužuje se društva Zagreb, s obzirom da se centri 
naučno-istraživačkog rada nalaze u Zagrebu, da uspo- 
stavi vezu sa zavodima na tehničkim fakultetima Sveu- 
čilišta, Institutom građevinarstva, Institutom »Ruđer 
Bošković«, i ostalima, radi konkretiziranja prijedloga 
za primjenu automatizacije u građevinarstvu. SGITH 
se obavezuje da će osigurati izvore financiranja za 
ostvarenje ove akcije. 

2) Zadatak SGITH je da prikupi planove održava- 
nja kongresa i savjetovanja, te teme koje će se tamo 
razrađivati, i da o tome obavijesti sva kotarska dru- 
štva, da bi svaki član Saveza imao mogućnosti da 
aktivno učestvuje u radu kongresa i savjetovanja. 

3) Organizirati stručne ekskurzijo za članstvo bilo 
putem SGITH ili putem kotarskih društava za posjet 
značajnijim građevinskim objektima u zemlji i ino- 
zemstvu radi upoznavanja novih metoda građenja i 
savremene organizacije gradilišta. Nastojati da što veći 
broj članova posjeti Sajam građevinarstva u Ljubljani. 

4) Proučiti mogućnost organiziranja stalne izložbe 
građevinarstva u Zagrebu u cilju popularizacije gra- 
đevinarstva i upoznavanja građevnih stručnjaka s naj- 
novijim dostignućima iz oblasti građevne tehnike. 

5) SGITH i kotarska društva trebaju pružiti svu 
moguću pomoć stručnim seminarima, koji se održavaju 
u Zagrebu, jer je dosadanje iskustvo pokazalo, da su ti 
seminari bili od velike koristi za članove Saveza. 

6) Uspostaviti što tješnju vezu sa organizacijama 
Socijalističkog Saveza i Glavnim odborom sindikata 
građevinara Hrvatske radi zajedničkog djelovanja u 
društveno-političkim akcijama i razvoju komuna. 

7) Nastaviti s održavanjem stručnih predavanja i 
nastojati obuhvatiti najaktuelnije probleme građevi- 
narstva. Pojedina predavanja održavati i u kotarskim 
društvima. 

8) Nastojati da što veći broj članova Saveza radi u 
specijaliziranim društvima Saveza (Savez jugoslaven- 
skih laboratorija za ispitivanje i straži van je materi- 
jala i konstrukcija, Jugoslavensko društvo za mehaniku 
tla i fundiranje, Jugoslovenski nacionalni komitet za 
visoke brane i dr.) radi podizanja stručnog nivoa našeg 
članstva, a s tim i unapređenja građevinarstva. 

9) Radi većeg publiciteta i upoznavanja javnosti sa 
razvojem i problemima građevinarstva nastojati na 
mnogo potpunijem i svestranijem korišćenju raznih 
oblika informiranja javnosti, kao što su štampa, radio, 
televizija i dr. 

III RAD NA PITANJIMA STRUČNOG ŠKOLSTVA, 
KADROVIMA I PROBLEMIMA IZ OBLASTI 
RADNIH ODNOSA 

1) Aktivno učestvovati u razradi i primjeni osnov- 
nog zakona o Univerzitetima, i to putem delegiranih 
predstavnika u fakultetske Savjete i putem organizi- 
ranja diskusije o nacrtu Statuta fakulteta. Isto tako 
osigurati učešće Saveza pri donošenju nastavnog pro- 
grama za svaki stepen studija na fakultetu. 


2) Osigurati predstavničko mjesto za naše organi- 
zacije u svim organima društvenog upravljanja u ško- 
lama i fakultetima, koji spremaju kadrove za građevi- 
narstvo. 

3) Proučiti pitanje Srednjih tehničkih škola u gra- 
đevinarstvu i razmotriti mogućnost unapređenja na- 
stave i njenog prilagođavanja današnjim potrebama. 
Nakon razrade podnijeti prijedlog nadležnom organu. 

4) Proučiti mjesto i ulogu državnih stručnih ispita, 
kao i programe po kojima se polažu za sva zvanja u 
građevinarstvu. S tim u vezi proučiti također i sistem 
ovlaštenja i njegovu dosadašnju ulogu u praksi, pa 
podnijeti nadležnim organima odgovarajuće prijedloge. 

5) Nastojati kod organa SIV-a da se višim tehni- 
čarima prizna položaj više stručne spreme, i da se ispit 
za višeg tehničara izjednači sa ispitom za službenike 
druge vrste, koji je predviđen Zakonom o javnim 
službenicima. 

6) Nastojati da se provede anketa o položaju inže- 
njera i tehničara u privredi, državnoj upravi, institu- 
tima, kao i gradilištima u manjim mjestima. Po izvr- 
šenom proučavanju rezultata ankete poduzeti potrebne 
mjere. 

1 

IV RAD NA OPĆIM I STRUČNIM TEHNIČKIM 
PROPISIMA 

1) S obzirom da će donošenjem novog Zakona o inve- 
sticionoj izgradnji biti ukinuti izvjesni postojeći pro- 
pisi, nastati će potreba za donošenjem novih propisa 
u čijoj izgradnji treba također da uzme učešća i ovaj 
Savez. 

2) Potrebno je upoznati se sa stanjem sadanjih pro- 
pisa i upravnih akata u građevinarstvu. Razmotriti 
potrebu njihovih eventualnih dopuna ili izmjena. Uko- 
liko u pojedinim oblastima ne postoje nikakvi propisi, 
nastojati da se oni što prije donesu. U tom pravcu 
SGITH treba da izvrši analizu stanja i ukaže na važ- 
nost i redoslijed donošenja novih propisa. 

3) U cilju održavanja neposrednog kontakta s nad- 
ležnim državnim organima u vezi rada na regulativi 
u građevinarstvu, SGITH će oformiti komisiju za pro- 
pise i regulativu, koja će se povezati sa odgovarajućim 
republičkim organima radi što tješnje saradnje pri 
donošenju novih zakona i propisa. 

4) S obzirom na uvođenje novog sistema nagrađi- 
vanja i rada po učinku u građevinarstvu, potrebno je 
što prije proučiti mjesto i ulogu tehničkih kadrova u 
organizaciji i provođenju ovog sistema i donijeti odgo- 
varajuće preporuke. 

M. P. 


Dr Zvonko Petrinović: 

DISKUSIJA NA PLENUMU SAVEZA GRAĐEVNIH INŽENJERA I TEHNIČARA HRVATSKE 


Kako se nalazimo na početku novog peto- 
godišnjeg razdoblja u kome treba ekonomično 
i racionalno realizirati petogodišnji plan pri- 
vrednog razvoja , korisno je sagledati kakovi 
zadaci stoje pred Savezom građevnih inženjera 
i tehničara Hrvatske u vezi realizacije uvećanih 
i složenih zadataka u narednom vremenskom 
razdoblju. 

U skladu sa ciljevima naše ekonomske poli- 
tike i potreba društvenog razvoja u periodu 
od 1961. do 1965. god. građevinarstvo NRH 
treba da, ostvari proizvoda u vrijednosti od oko 
S00 milijardi , od toga društveni sektor oko 480 
milijardi. 

U skladu sa predviđenim razvojem cjelo- 
kupne privrede i društvenog standarda građe- 


vinska proizvodnja bi se do 1965. god. pove- 
ćala za 84°/o u odnosu na 1960. godinu , sa pro- 
sječnom godišnjom stopom od 13°/o. Tako bi 
indeks porasta 1965/1960. u visokogroAnji izno- 
sio 184, a u niskogradnji 182, sa najvećim po- 
rastom u hidrogradnji i melioracijama. U dru- 
štvenom standardu najvažniji je zadatak 
izgradnja 120 000 stanova i oko 60 vodovoda, 
te veći broj škola, zdravstvenih i ostalih komu- 
nalnih objekata. Novi zadaci na području stam- 
bene izgradnje predstavljaju prosječno poveća- 
nje od oko 35°/o u odnosu na dosada postignute 
rezultate. 

Broj zaposlenih bi se prema predviđenjima 
plana povećao za oko 19 000. Da bi se postigli 
postavljeni ciljevi i realizirao predviđeni raz- 

vitak potrebno je kroz slijedećih 5 godina inve- 
stirati u fondove građevinarstva NRH oko 43 
milijarde dinara ili godišnje oko 8,7 milijardi. 

To predstavlja 163°/o više od prosječnog go- 
dišnjeg ulaganja u proteklom petogodišnjem 
periodu. 

Paralelno sa donošenjem društvenog plana 
privrednog razvoja došlo je do usklađivanja 
uvjeta privređivanja te usavršavanja sistema 
raspodjele dohotka i ekonomskih instrumenata , 
koji će u narednom periodu djelovati, kao zna- 
čajan faktor u podizanju produktivnosti, podi- 
zanju stepena organiziranosti i mehaniziranosti 
uz bolja rješenja raspodjele između poduzeća i 
društvenih fondova van poduzeća, pri čemu će 
i interna raspodjela prema učinku stimulativno 
djelovati na razvoj organizacije proizvodnje i 
usvajanje novih tehnoloških postupaka. 

Danas možemo tvrditi da su savladani mnogi 
preduvjeti koji omogućavaju da se građevinar- 
stvo, kao integralni i eminentni dio cjelokupne 
naše privrede može razvijati uz stalno poveća- 
nje stepena mehaniziranosti, primjenom indu- 
strijskih metoda proizvodnje, upotrebom novih 
materijala i konstrukcija, novih tehnoloških po- 
stupaka čime će se likvidirati ekstenzivne me- 
tode proizvodnje i sezonski karakter rada. Naš 
društveni plan i uvećani tempo proizvodnje 
traže nove koncepcije i snažniju orjentaciju na 
industrijalizaciju naročito stambene izgradnje. 

Građevinarstvo stoji pred vrlo složenim za- 
dacima, organizacione i tehnološko- ekonomske 
prirode. 

Prijedloge novih privrednih instrumenata 
trebalo bi dobro upoznati i analizirati ih, kako 
bilansno za čitavu granu tako pojedinačno za 
svaku privrednu jedinicu, kako bi što bolje sa- 
gledali prednosti koje izmjene sistema unose i 
u građevinsku djelatnost. 

Analizom kamata, amortizacije , doprinosa 
iz dohotka, doprinosa za stambenu izgradnju, 
doprinosa za školstvo i društvene investicione 
fondove, utvrđeno je, da je kretanje građevi- 
narstva usklađeno sa ostalim kretanjem pri- 
vrede i da ovi instrumenti doprinose unošenju 
ekonomskih odnosa u proizvodnji, koji će utje- 
cati na ekonomičniju i društveno rentabilniju 
proizvodnju. Najpozitivnije djeluje izmjena 
amortizacije od 7,5 na 11 i ako bi zbog radova 
u smjeni bolje odgovarala primjena deferenci- 
rane ili funkcionalne amortizacije. 

Ekonomski odnosi zahtjevaju brzo poduzi- 
manje mjera za racionalizaciju proizvodnje, jer 
se neproduktivne privredne organizacije neće 
moći dugo održati. U vezi raspodjele između ko- 
mune i poduzeća treba postaviti pred komune 
da se dio akumulacije iz građevinarstva vraća 
građevinarstvu u svrhu učešća za nabavku me- 
hanizacije i ostalih operativnih sredstava. Tako 
da planovi razvoja građevinarstva i ovim pu- 
tem nađu svoje regionalno mjesto u društvenim 
planovima komuna. 


Primjenom ovih mjera stvaraju se uvjeti 
da građevinarstvo iz uloge izvađača preraste 
u ulogu potpunog proizvođača, sa što manje po- 
srednika u predradnjama i samoj proizvodnji. 

Da bi se olakšala realizacija postavljenih za- 
dataka, potrebno je da privredne organizacije 
razrade planove vlastitog razvoja svake poje- 
dine organizacije u skladu sa kontinuiranom 
proizvodnjom na duži rok i u skladu sa pro- 
gramom racionalizacije usvojenim u toku prošle 
godine. 

U narednom petogodišnjem, a i godišnjem 
planu za 1961. god. treba doći do većeg izražaja 
primjena tehničko- ekonomskih i organizacionih 
dostignuća primjenom modularne koordinacije 
mjera, i standarda kojih je za građevinarstvo 
usvojeno već oko 300. 

U regijama gdje se odvija intenzivna stam- 
bena izgradnja sa trajnim kontinuitetom kao 
što je Zagreb, Rijeka, Split, Osijek, Karlovac, 
Pula, Sisak i Zadar u kojima se podiže 66°/o 
svih stanova u društvenom sektoru NRH, mo- 
guće je vrlo brzo usvojiti serijsku proizvodnju 
i proširiti akcioni radius serijske proizvodnje do 
granica ekonomičnosti. 

Pored postojećih poduzeća za montažnu iz- 
gradnju u Zagrebu i Rijeci, potrebno je što prije 
dovršiti fabriku elemenata iz pjenušavog be- 
tona tzv. » Siporex « u Puli, unaprediti poduzeća 
i pogone u Splitu, realizirati programe Bede- 
kovčine, Osijeka i Slav. Broda za izgradnju 3 
fabrike, stanova na bazi pečene gline, dovršiti 
ciglane u izgradnji za proizvodnju šupljih tijela, 
istražiti ekonomičnost proizvodnje elemenata 
keramzita u Kutini, i proizvodnju silikatne 
opeke u nekoliko mjesta gdje ima zemnog plina 
kao i niz rekonstrukcija i programa u ostalim 
mjestima, čija je izgradnja u toku. Mnogi pogoni 
serijske proizvodnje stolarije i ostalih eleme- 
nata iz laganog mateijala moguće je ekono- 
mično proizvoditi i u nerazvijenim područjima 
vodeći računa da će ti elementi naći tržište i 
na selu. Kao kod ostale industrijske proizvodnje 
tržište ovih proizvoda brzo će se proširiti i na 
selo. 

Prodorom kemijsko- tehnoloških postupaka 
u građevinsku proizvodnju, korištenjem indu- 
strijskih i poljoprivrednih otpadaka, klasični 
mineralni voluminozni materijali sve više ustu- 
paju mjesto laganim elementima, panoima i 
ostalim djelovima novih kvaliteta i osobina, su- 
hih procesa i laganih konstrukcija, čime se mije- 
njaju transportni troškovi i kalkulacije u odnosu 
na prošireni tržišni radius. U tom smislu mora 
se mijenjati ponekad jednostrana klasična ci- 
glarska orijentacija u nekim komunama. 

Naučno istraživačkom radu u narednom pe- 
riodu pripada posebno mjesto. Na tom zadatku 
treba više doći do izražaja Institut građevinar- 
stva Hrvatske, zavodi AGG fakulteta, organi 
komuna kao i Savez inženjera i tehničara. 

To imperativno proizlazi iz novih uvjeta i 
razvoja proizvodnih snaga. 

Među primarne zadatke u narednom periodu 
treba postaviti sistematsko uvođenje i širu pri- 
mjenu modernih sistema automatizacije pro- 
izvodnje. 

Redoslijed treba postavit tako da se ona 
primjeni najprije tamo gdje se mogu očekivati 
brži i veći rezultati; zatim tamo gdje je auto- 
matizacija lakše provediva. 

Takove metode koje će koristiti elektroniku , 
izotope , televiziju , ultrazvuk, optička i ostala 
sredstva, će u građevinarstvu sigurno pridoni- 
jeti smanjenju upotrebe živog rada, skraćenju 
rokova proizvodnje i stabilizaciji cijena. 

Potrebno je što prije izraditi solidnu studiju 
te materije i razraditi plan proizvodnja tih 
mjera. Sigurno, da industrija građevnog mate- 
rijala koja ima bolje preduvjete treba da uđe 
u prvi plan. Kod građevnih poduzeća ne bi tre- 
balo biti nijedne fabrike betona ni asfaltne baze, 
koja ne bi bila snabdjevena najmodernijim si- 
stemom automatskog doziranja. 

Mi već imamo začetke modernizacije i indu- 
strijalizacije, ali ta modernizacija proizvodnje 
ne ide dovoljno brzo, jer nailazi na mnogo 
teškoća bilo zbog nedovoljnih financijskih sred- 
stava ili zbog konzervatizma pojedinih kadrova. 
Takovih teškoća je bilo i oko provođenja nagra- 
đivanja po učinku i to u nekoliko slučajeva 
tamo, gdje se to nije smjelo očekivati (radi se 
naime o nekim velikim poduzećima). 

Ne bi se smjelo dogoditi da na ovom po- 
dručju zakasnimo, jer će kolektivi, koji će zbog 
zakašnjenja doći u nepovoljniji položaj sa pra- 
vom postaviti pitanje odgovornosti. 

Činjenica je da neka manja i srednja podu- 
zeća brže napreduju, prije svega zbog uvođenja 
u rad većeg broja inženjera i tehničara te savre - 
mene mehanizacije i nagrađivanja po učinku. 

Ne će biti nikakovo iznenađenje da takova 
poduzeća zauzmu vidnije mjesto i povjerenje 
na tržištu. 

Daljnja briga stručnih kadrova treba da 
bude usmjerena na usavršavanje sistema raspo- 
djele unutar socioloških grupa odnosno eko- 
nomskih jedinica, koje traže i uvjetuju bolju 
organizaciju i primjenu novih tehnoloških po- 
stupaka. 

Savez bi trebao i dalje utjecati na kvalitetan 
rad naročito u sektoru projektiranja i izrade in- 
vesticionih programa, jer se upravo putem te 
dokumentacije može osigurati najveća ekono- 
mičnost i racionalnost, međutim upravo na ovom 
području postoji niz slabosti, pogotovo ako se to 
radi van privredne organizacije bez ikakve dru- 
štvene kontrole i odgovornosti. 

Savez inženjera i tehničara trebao bi i dalje 
sarađivati na programu izdizanja kadrova, kako 
stručnih radnika, tehničara tako i pri razradi 
trostepenog studija i vanrednog studija na fa- 
kultetima. Ta saradnja je potrebna i na području 


regulative, a naročito na zadacima naučno istra- 
živačkog rada. Pa predlažem, da se razradi pro- 
gram i po ovim pitanjima te da Savez predloži 
našem Sekretarijatu najaktuelnije probleme iz 
te oblasti, kako bi zajednički pristupili njihovoj 
realizaciji. 

Sa zadovoljstvom možemo konstatirati da je 
Savez inženjera i tehničara Hrvatske i do sada 
dobro sarađivao sa Sekre taci jatom za građevi- 
narstvo, urbanizam i komunalne poslove, kao i 
sa organima Savezne građevinske komore, te je 
takav koordinirani rad već dao dobrih rezultata. 
Želim plenumu i članstvu Saveza inženjera i 
tehničara mnogo uspjeha u radu. 

AKTIVNOST DIT-a U ŠIBENIKU 

SAVJETOVANJE O PROLAZU JADRANSKE 

MAGISTRALE NA PODRUČJU ŠIBENSKOG 
KOTARA 

U toku ove godine Društvo inženjera i tehničara u 
Šibeniku imalo je vidnog udjela u rješavanju mnogih 
problema u gradu, i ujedno je bilo inicijator mnogih 
koncepcija komunalnog karaktera. Sve te prijedloge 
su razmatrali nadležni faktori, koji su u njima imali 
i vrijedne podatke za konačno rješenje pojedinih pro- 
blema grada. 

Jedan od tih problema je svakako rješenje Jadran- 
ske turističke magistrale na području šibenskog pri- 
morskog pojasa. 

O ovom pitanju društvo je organiziralo niz sasta- 
naka članstva, kao i zajedničko savjetovanje s pred- 
stavnicima poduzeća i svih lica i institucija zaintere- 
siranih za izgradnju ceste. 

Društvo je predlagalo da se što prije prijeđe na 
izradu projekta za ona područja koja su još uvijek pod 
znakom pitanja, jer time se odugovlačuje i sama iz- 
gradnja ceste. Taj zastoj naročito će osjetiti turistička 
privreda. 

Zatim je Društvo predlagalo da se cesta na potezu 
od Primoštena do Rogoznice provede uz morsku obalu, 
odnosno da prođe onim najljepšim područjem šiben- 
skog arhipelaga. Time bi se znatno ojačala turistička 
privreda ovog područja, koje je u posljednje dvije go- 
dine postigla najbolje rezultate. Osim toga, treba imati 
na umu da će u blizini Rogoznice samo u toku ove go- 
dine podiže oko 2000 ležajeva, dok je po republičkom 
planu na cijelom području šibenskog kotara predviđeno 
svega 1090 ležajeva. Dalje, ovo je jedino područje koje 
ima vidik na otvoreno more. 

Dosadašnja cesta prolazila je po nekoliko kilome- 
tara iznad oba pomenuta turistička mjesta, i to kroz 
goli kamenjar, s velikim usponom. 

Prema sadašnjoj situaciji od 130 km obalne linije 
šibenskog kotara svega 20 km ceste je izgrađeno uz 
morsku obalu, u procentu 15%. Ukoliko se usvoji vari- 
janta Primošten — Rogoznica uz more, povećao bi se 
dio ceste uz obalu na 42 km, tj. na 33%. 

Pa i po samom njenom nazivu funkcija je ceste da 
se što više približi moru, odnosno da prolazi kroz naj- 
atraktivnije predjele. To joj naročito omogućuje pod- 
ručje Primoštena. 

Što se tiče financijske strane, vjerojatno ni tu ne 
bi bilo većih razlika, jer bi se ublažavanjem velikih 
padova, kao i izvedbom priključaka za oba mjesta 
došlo na približno istu svotu. 

Jedina zamjerka ovom prijedlogu je ta, što uz gor- 
nju, tj. dosadašnju trasu živi veći broj pučanstva, koji 
je u dilemi, da li će biti zapušten od lokalnog i tran- 
zitnog putničkog saobraćaja. To nije nerješiv problem, 
uz garanciju komune, odnosno održavanje stare trase. 

M. M. 

ODLUKA O FINANCIRANJU ORGANIZACIJA 
INŽENJERA I TEHNIČARA 

U skladu sa odlukama V Kongresa inženjera i teh- 
ničara Jugoslavije Centralni odbor SITJ na svojoj sjed- 
nici od 5. XI 1960. g. donio je Odluku o financiranju 
organizacija inženjera i tehničara. 

1. Organizacije inženjera i tehničara (u daljem 
tekstu organizacije) vrše prikupljanje prihoda i izvr- 
šenje rashoda. 

U financiranju organizacija treba da se drže slije- 
dećih osnovnih načela: 

— da svaka organizacija po mogućnosti sama sebi 
obezbijedi potrebna sredstva, 

— da organizacije na svim stepenima učestvuju u 
raspodjeli članarine, 

— da sredstva koja pojedine organizacije ostvaruju 
svojom aktivnošću pripadaju samoj organizaciji, 

— da prikupljanje sredstava bude uvijek na liniji 
ciljeva i zadataka organizacije. 

2. Vrste prihoda 

Glavne vrste prihoda su: članarina, dobrovoljni pri- 
lozi, prihodi od izdavačke djelatnosti, prihodi od izlo- 
žbi, prihodi od kurseva, seminara i si., prihodi od 
izvršenih usluga i izrađenih elaborata, prihodi od 
izdavanja kvalitetnog znaka, prihodi od državnih 
stručnih ispita, prihodi od prikazivanja stručnih fil- 
mova, prihodi od zabavnih priredbi i izdavanja pro- 
storija u zakup, pomoći od organizacija i ustanova i 
dotacije iz budžeta i dr. 

3. Raspodjela prihoda 

a) Raspodjela članarine. Raspodjeli po jedinstvenom 
ključu za sve organizacije podliježe samo minimalna 
članarina. Skupština odnosno Kongres jedne organiza- 
cije može odlučiti, ako to zahtijevaju posebni zadaci 
i financisko stanje, da se od članova naplati više od 
minimalne članarine. Ona može također da se odrekne 
primanja dijela minimalne članarine koji joj pripada 
po jedinstvenom ključu. 

Minimalna članarina (koja prema odluci V Kon- 
gresa iznosi 50 dinara ) raspodjeljuje se na slijedeći 
način: 

— osnovnoj organizaciji — stručnoj podružnici 
opštine, a ako ova ne postoji, sreskom stručnom dru- 
štvu 50% (25 dinara po članu) od primljene članarine, 

— sreskom stručnom društvu 20% (10 dinara po 
članu), 

— republičkom stručnom savezu 20% (10 dinara 
po članu), 

— stručnom savezu federacije 10% (5 dinara po 
članu), 

— svaka stručna organizacija (opštinska podružnica, 
sresko stručno društvo, republički stručni savez i 
stručni savez Jugoslavije) daje od svog primljenog di- 
jela minimalne članarine 10% opštem društvu , odnosno 
savezu za tu teritoriju (Društvu inženjera i tehničara 
opštine, Društvu inženjera i tehničara sreza, Savezu 
inženjera i tehničara republike i Savezu inženjera i 
tehničara Jugoslavije). 

O raspodjeli viška iznad minimalne članarine odlu- 
čuje Kongres stručnog saveza odnosno specijalizovanog 
društva Jugoslavije. 

b) Raspodjela ostalih prihoda. Ostali prihodi ne 
podliježu raspodjeli, već ostaju onoj organizaciji koja 
ih je ostvarila. 

4. Trošenje sredstava. Prikupljena sredstva troše se 
za izvršenje zadataka organizacije i na osnovu pred- 
računa prihoda i rashoda budžeta, koji odbrava 
upravni odbor organizacije (centralni odbor, upravni 
odbor i si.) 

Svi prihodi koji su ostvareni za izvršenje određenih 
zadataka troše se namjenski. 

Dotacije iz budžeta imaju se trošiti namjenski a vir- 
manisanje je dozvoljeno samo u okviru funkcionalnih 
rashoda. 


PROGRAM RADA SEMINARA: »POVRŠINSKA 

ODVODNJA MELIORACIONIH AREALA« 

U vezi zaključaka, donešenih na proširenoj sjednici 
upravnog odbora Društva građevnih inženjera i tehni- 
čara Zagreb za stručne seminare, o čemu je bilo pisano 
'u prošlom broju časopisa »Građevinar«, primljeno je 
nekoliko zanimljivih prijedloga. 

Posebno se je obratio Savez vodnih zajednica NRH 
u Zagrebu s zahtjevom, da organiziramo niz seminara 
za njihove stručnjake. Na tim seminarima trebalo bi 
obrađivati najaktuelnije teme, koje predstavljaju po- 
trebe u ostvarenju zadataka, a rezultat su provedene 
ankete među članovima Saveza vodnih zajednica. Fi- 
nanciranje tih seminara preuzeo je Savez vodnih za- 
jednica prema utvrđenim troškovima Društva. 

S obzirom na taj zanimljiv prijedlog i hitnost ostva- 
renja organizacije prvog seminara te vrste, Društvo se 
obratilo za pomoć Građevinskom odsjeku Arhitekton- 
sko-građevinsko-geodetskog fakulteta u Zagrebu pri 
stručnoj organizaciji seminara. Izvanredna pripravnost 
i susretljivost profesora i ostalih stručnih suradnika 
fakulteta i ustanova, koji su sudjelovali pri organiza- 
ciji seminara, omogućila je održavanje seminara još 
u toku veljače, nakon svega šest tjedana pripremnih 
radova. Posebno treba istaći sudjelovanje stručnjaka 
Direkcije izgradnje kanala Dunav — Tisa — Dunav, koji 
su u nekoliko zanimljivih predavanja na seminaru pri- 
kazali naša najveća dostignuća na području površinske 
odvodnje melioracionih areala. 

Prikazat ćemo ukratko program rada seminara, koji 
je trajao od 20. veljače do 4. ožujka o. g. 

Na seminaru je održano 61 sat predavanja i 23 sata 
vježbanja raznih zadataka i razrada računskih pri- 
mjera. Pored toga, održano je još 4 sata slobodne dis- 
kusije sa svima predavačima na seminaru. Rad semi- 
nara odvijao se je prije i poslije podne u dvorani Doma 
DIT-a u Zagrebu, Berislavićeva ul. 6. Izvjestan broj 
tabela, skica i dr. umnožen je i razdijeljen polaznicima, 
a sva predavanja snimljena su na magnetofonsku vrp- 
cu, te će se naknadno prepisati i dostaviti predavačima 
na ispravak i dopunu. Na taj će se način pripremiti 
materijal za skripta ili podsjetnik sa održanoga semi- 
nara. 

Teme i predavači: 

1. Matematske metode u hidrologiji 

Predavač: ing. Ivan Ivanšić 

2. Primjena matematske statistike u hidrologiji 

za dobivanje podataka o specifičnom oticanju 
Predavač: ing. Vladimir Domes 

3. Značaj pedologije i hidropedologije te njihova uloga 

na oticajni koeficijent 
Predavač: dr. ing. Petar Blašković 

4. Principi površinske odvodnje melioracionih areala 

i principi projektiranja odvodne mreže 
Predavač: prof. ing. Miroslav Gjurović 

5. Hidraulika odvodnog sistema 
Predavač: dr ing. Elimir Svetličić 

6. Stabilnost pokosa kanala 
Predavač: prof. ing. Stjepan Szavitz-Nossan 

7. Mehanizacija za zemljane radove — sistematska 
podjela strojeva 
Predavač: ing. Slavko Einspiler 

8. Osvrt na projektiranje odvodne mreže u vezi 

sa mehanizacijom 
Predavač: ing. Slavko Einspiler 

9. Normiranje i obračun rada strojeva i radnika 

Predavač: ing. Đorđe Gotua 

10. Organizacija i izvođenje zemljanih radova 
strojevima 

Predavač: ing. Sava Blažić 


»RADNIK« 

GRAĐEVINSKO PREDUZEĆE 

D O B O J 

BULEVAR JNA bb 

TELEFON 135 


IZVODI 

SVE VRSTI RADOVA U VISOKOGRADNJI TE 
SVE VRSTE INDUSTRIJSKIH OBJEKATA — 
SKLADIŠTA, SILOSA itd. 


KORANA 

GRAĐEVNO PODUZEĆE 

SLUNJ 


VRŠI SVE VRSTE 

GRAĐEVNIH 

RADOVA 


»PROJEKT« 

BIRO ZA PROJEKTIRANJE 

DELNICE 

ŠUPILO VA br. 2 
Telefon br. 49 

ZAGREB 

TVRTKOVA br. 8 

RIJEKA 

UL. R. KONČARA br. 44/VII 

Izrađuje projekte 

NISKOGRADNJA: 

Ceste 

Vodovode 

Kanalizacije 

VISOKOGRADNJA: 

Sve vrste društvenih i javnih objekata 

— industrijske objekte 

— poljoprivredne objekte, 

— stambene zgrade. 



»TEHNIKA« 

GRAĐEVNO PODUZEĆE 

ZAGREB, Leskovačka 12 

Izvod i: 

CESTE I MOSTOVE 
AERODROME 
ŽELJEZNIČKE PRUGE 
INDUSTRIJSKE OBJEKTE 
STAMBENE ZGRADE 
i ostalo 


SVE INFORMACIJE MOGU SE DOBITI NA GORNJU 
ADRESU ILI NA TELEFON BR. 52-736 



GRAĐEVNO PODUZEĆE 

ZAGREB, ILICA 44-TEL. 24-314, 34-822 


IZVODI 

sve vrste 

visoko- i niskogradnja 
na cijelom teritoriju 

FNRJ 


i — i 

i t i 

I I I 

lili 


GRAĐEVNO PODUZEĆE 



»KASTAVAC« 


»SLAVONSKI HRAST« 

GRAĐEVNO PODUZEĆE 


DRVNA INDUSTRIJA 

KASTAV 

Telefon 12 


VINKOVCI 

■ 


Proizvodi pored rezane građe hrasta, 
jasena i mekih lišćara kao i namještaja 

VRSIMO 


PARKET 

SVE VRSTE RADOVA 

VISOKOGRADNJE, 

KAO I RAZNE VRSTE 


od renomirane slavonske hrastovine. 

Za sada je u proizvodnji puni parket. 
Uskoro i mozaik. 

ADAPTACIJA 

■ 


Cijene: I kl. 2400. — dinara 

II „ 2150.— „ 

III „ 1900.— „ 

IV „ 1450.— „ 

V „ 1200.— „ 


GRAĐEVINSKO PREDUZEĆE 

„KRAJINA 44 

Banja Inka 


Projektira i izvodi sve vrsti 
građevinskih radova 

\ 



VIADVKT 

GRAĐEVNO PODUZEĆE -ZAGREB 



KOKSNO-HEMIJSKI KOMBINAT v 

»BORIS KIDRIG« 

Lukavac 

PROIZVODI I NUDI SVOJIM 
POTROŠAČIMA 

CESTOSMOLU 

koju proizvodimo prema JUS stan- 
dardima za katran. 

Ovim materijalom izgrađeno je neko- 
liko dionica puteva I i II reda u Bosni 
i Hercegovini, gdje je pokazala sve 
svoje dobre osobine. 

CESIOSMOU 

je pored toga izvanredan materijal za 
gradnju garaža, auto i taksi stajališta, 
pumpnih stanica, aerodromskih pista i 
stajališta 

jer je netopiva i vrlo otporna prema 
uticaju motornih goriva i maziva. 

<Jnvesiilori 

odlučili smo da snizimo cijene cesto- 
smoli na 40 dinara po 1 kg fco Lu- 
kavac. 

To znači značajnu uštedu u odnosu na 
slične proizvode čije se cijene kreću 
75 — 80 dinara. 

Iskoristite i Vi uštedu na vezivu za 
oko 50%, što Vam omogućuje ovaj naš 
proizvod. 


